
SHI KYNTIEN AR KYNTIEN SHAPHANG 
I SHORTIMAI SYIEM 


N ga thoh hangne khyndiat ban iathuh shaphang I mei, I 
Shoitinmi Syiem-sad ka Hitna Khyrim (bam kwai hadwar 
u blei). 

I kmie jong I idei I Shinitimai Syiem, bad 1 kpa idei 1 Bad 
Nengnong. La kha ia 1 Shortimai Syiem ha ka snem 1892, bad 
la ring Kongor ha ka snem 1912 haba I la dap 20 snem ka rta 
bad I Sorendro Diengdoh na Sohra. 1 la shimti ia ka jinglong 
Syiem-sad jong ka Hima Khyrim ha ka 1 9 tarik u bnai February 
Jong ka snem 1919. 1 la iap ha ka 28 tarik u bnai March 1987. 

I ia don khun khyndai ngut, lai ngut ki kynthei bad hynriew 
ngut ki shynrang. I ba nyngkong I dei I Krissimai bud ter ter i 
Kelip Singh, Kriem Singh, Basil Manik, Albert, Plinsimai, 
Philip Singh, Phelik Singh, Quinsimai. 

I Mei I iathuhkhanna ba ha ka por ba I dang khyimah, I ju 
sngewtynnad eh ban sngap ia ki jingiathuh-khaima na ki kmie 
ki kpa bad na ki riew tymmen new san, shaphang ka Hima 
Shillong, ba kumno ki shem ka Jingeh bad ka jing-Jynjar, bad 
ka jingjop ba ki ia kynduh. Haba ngi la ^ttgewthuh, I Ju 
iathuhkhanna ia ngi bad ia ki shongryngkat sahiyngkat, kyrfaai 
ngi ia shong sawdong ka lyngwiar dpei. Hadien l sa buh da ki 
jingthoh ban sah jingkynmaw ia ki khun ki ksiew. Haduh ka 
jinglong tymmen ruh I sngewtyiuiad ban iathuhkhaima ha ki 
khun ksiew bad ia ki paralok jong ki. I ju sngewtynnad ban 
thoh poetry, bad 1 ju hi^i jingrwai da ki sur kiba sngew i^ylla. 
La don katto katne ki jingrwai ba 1 la ai ba kin rwai ha i^io^ 
bad ia ka poetry shaphang ka kyiad ruh kila pule ha radio. 



1 ju sngewtynnad ban leitkai sha lum sha wah katba I dang 
khlain, I ju sngewtynnad ban leit ialam bam khanna ta ki khun, 
ia ki lok ki jor bad ia ki khynnah. 1 ju pynsng^wbha kumne 
man ia ka snem. I ju sngewtynnad ban peitkai ia ki jingthung 
sha kper bad ban leit kheit tit sha khlaw bad I ju ong ba ka 
meiramew ka ai jingshait jingkhlain ia 1. 1 pynsngewbha ruh 
iaiade ban leit jingleit, wat sha ka jaka bym iait motor ruh 1 
pyrshang ban leit da ka kjat lane ban shu kit da ka khoh ba kit 
briew, tang ba in ioh leit peitkai ri, im ju ud wat ynda I la thait 
ruh. 

Wat ynda I ia tymmen palat ia ka 90 snem tarn ruh, ka bor 
kynmaw jong I ka dang khlain bha. I kynmaw thik-thik ia la ka 
jong ka kamram kaba 1 dei ban pyndep ha ka niam ka rukom 
ka Hima shisien shi snem. Wat haduh ki sngi ba I la jan khlad 
1 iaieh katba lah ban leh hi da lade ia ki jingdonkam baroh ban 
pyndep ha ka niam shisien shisnem, ha ka Shnong Syiem ha 
Smit. 

I la ai ha nga ia baroh ki kot Kiba I la thoh ba ngan pynmih. 
1 shong I sah bad nga haduh ba In da khlad na kane ka pyrthei. 


Plinsimai Syiem. 

KTIEN LAMPHARANG 

Dr. B. S. Syiem 
Syiem Ka Hima Khyrim 

R a Pomblang bad shad ka Hima Khyrim ka long ka jingleh- 
niam ba shisien shi snem ban ai-nguh ia U Blei Trai K^uad 
ban bha ban miat ka Hima ka Sima. Hangne ka don ruh ka tern ka 
put bad ka shad ka kmen. 

Dei sa tang ha ka Hima Khyrim ba dang sah dang neh ka 
Jingbat niam tynrai ha ka Hima. King-sad kaba don ha Smit ka 
long ka dak ka jinglong ba kyrpang ka Hima ha ka Ri. Kine ki 
pyni ia ka jingstad u Barim uba ia buh ia ka jingsynshar Trai Ri 
kaba don ha ka Ri haduh mynta. Nga sngewsarong ban ong ba 
ngi long ka jait bynriew kaba don lypa ia la ka jingngeit Blei bad 
ka jingsynshar. 

Bun ki stad bad ki riew pyrkhat ki ia wan lum jingtip shaphang 
ka Pomblang. Don ruh kum i Dr. Homiwell Lyngdoh iba la buh 
da ka Jingthoh kaba bniah. 

Kane ka jingthoh ba mynta ba la pynmih na ka jingbuh i Mei 
leit Shortimai Syiem ba ia Idilad noh, i Syiem-sad barim ka Hima, 
ka long ka jingpyni ha khmat baroh da ka jingthoh ia ka nguh ka 
dem ka Hima lu u Trai Kynrad. Ka nongthoh ka la long ka iM’iew 
kaba stad bad.ba shemphan;;, kaba ju mlien ban iathuh bad thoh 
ia ki khanatang bad Id jingrwai. 

Nga kyrmen ba kane ka kot kan long ka jingiart^) ia kito 
kiba kwah ban tip ia ka Niam IVnrai lyn^t ki Riti ha ka Hima 
Khyrim. 


Smit 

25.2.2000 

KALAMPHRANG 

Shri R. T. Rymbai, I.A.S. (Retd) 
President, Khasi Authors’ Society. 

N gi ainguh ia U Blei Trai Kyniad, Nongthaw Nongbuh ba 
I Shortimai Syiem, Syiem-sad ka Hiina Khyrim, shuwa 
ba in leit sha Duwar jong U Blei ha ka sngi !ew Lyngka ha ka 
28 tarik u ‘nai Lber 1987, ban iehnoh ia kane ka pyrthei 
shongbasa, ban iadonlang doniyngkat bad la ka mei ka ‘iaw, u 
hli u kong junom la junom, i la lah ban pyndep ia ka jingthoh 
jong i ba pynmih mynta ha kane ka kot ba kyrteng, Ka 
Jinglehniam Ka Hima Khvrim . La im lah shuh ban iohi ia ka 
ha ka dur jong ka kumba la shon ia kaba i la thoh bad ba la 
nangpeit lit bad pynshongbeit da i Kong Sitimon Sawian, nga 
ngeit nangtai na Neng in sngewtynnat ban peit ia kaba ha Tbian 
ba ki la pyrshang bai' pynwandur ia kaba ki matti jong i ki la 
iehnoh ban long ka nongpateng ba kordor jong ngi ki longdien, 
ki khun ki ksiew ki Hynniew Trap. Bunsien bunsien, ngi ju 
bynfiiaw ba ki longshuwa ki rah noh ka jingtip, jingnang, 
jingsngewthuh bad jingshemphang lyngkat bad ki, khlem da 
iehnoh ha ki pateng ba bud. Ka shong mynta ha ki pateng ba 
dangkhie dangsan ban pyndonkam hok ia kane kaba ki ioh. 

U Blei Trai Kynrad U la ai ia i ka r’ta ba biang ba pura 
hangne ha snieh pyrthei, i la iehnoh ia ka hadien ba i la dap 9S 
snem. Ha ki sngi ki snem ka jingim jong i, naduh ba i la sdang 
ban nang ban iabud ia ki jingpynkhreh pynbiang jong kiba ha 
shuwa jong i tat haduh ba in leh hi da lade ban pyndep ia ki 
jingjynkhreh baroh kiba donkam ha ka ban pyndep biang biang 
ia kane ka Jinglehniam kaba kynthup ym tang ka duwai ka 
phirat, ka kfiia ka khriam, hynrei nih ka put ka tern, ka shad ka 

kmen, ka riam ka beit, ka rong ka rup. Lyngba kine ki por 
baroh i la ioh ka jingtip ba pura, ba kat ka jong i 3ml don shuh, 
shaphang kane ka Jinglehniam ha ka Hima Khyrim. Hangne 
ngi iohi ia ka sap paka ka tipbriew tipblei u khun Khasi-Pnar 

ban syrtok ka longbriew manbriew ha ka tiphok tipsot, 

tipiok tipjor, tipkur tipkha bad ka burom ieit ba khraw ia la U 
Nongbuh Nongthaw ia ka longrynieng maniynieng, ban wan 
ha khmat jong U da ka nguh ka dem, ka duwai ka phirat lyngkat 
ka put ka tern, ka shad ka kmen, ka riam ka beit. Kane keiil ka 
dak jong ka jingsngewnguh janai jaton ia la U Kynrad Uba la 
ai ia ngi ka jingim ba kat ka ym don shuh ha khrum ka bneng 
ka ban khamkor, ba ka dei ia ngi ban ri ban sumar ia ka ha ka 
hok ba shisha ba Un sngewhun ba ngim shym la lyndet ia ka 
jingai jong U. Hangne keifi ngi sngewthuh ia ka jingshemphang 
bad bor pyrkhat ba jylliew jong ki Hynhiew Trep kaba palat 
liam bad pher bak*ly-bak na ka jong kiwei pat, ba ngi wan ha 
khmat la U Nongthaw da ka khmat ba phuhmat, da ka rwai ka 
kmen, ym da ka iam ka lynniar, ka laid lyngkhuit ne sop dpei 
pynisih ialade. Kaba long pynban ban pyndiaw ne pynbitar ia 
U, balei keiil ba ym don jingsngewnguh ia kaba kor tarn kaba 
Ulaai. 

Baroh baroh ngi la ju iohsngew ia ka Shad Nongkrem, kiba 
leit peit ia ka na jan na jngai ruh u paid byllien, ba ka dei ka leh 
niam ka Hima Khyrim, kaba sa tang ma ka na ki Hima Khasi 
jong ngi ba dang tot ia ka riti dustur to la tang la buh nadoh 
mynbarim bajah, to dang sah ka sa|> ka phong jong ka kumba 
la ju long, bad ba nang pynroi ia ka kat kum ba ialam ki por ha 
kajingiabeh ban nangkiewnangkiew shalor da kaba imgskhem 
ha ia tynrai. Namar ka jingkiew shalor khlem da skhem ki kjat 
ha la ka tynrai ka pynkylla baji, ka pynl^lia khongpmg. Ngi 



VI 


la ju bna bad ju tip ruh ia kane ka Shad ka Lehniam na ki kot 
bad jingthoh kiba shu tip pateng. Wat kaba ngi iohi luk liak ha 
ka shi sngi ne shi por ka long, kumba ong noh, tang kaba habar 
kaba ha sla. Hynrei mynta ka long ka sien ba nyngkong 
nyngshap ba ngi da tip na iba da lade hi i pynkhreh pynbiang 
ba ka Jinglehniam bad ka Shad ka Kmen kin long kiba paka, 
ba janai, ba phuh ba phieng, ba itynnat ba ihun ha khmat U 
Blei u briew, uba wan peit wan jngoh sngewbha, ne uba wan 
ban ia syllok ban bha ban niiat. Ka jingiapher, namar kata, 
kaba ngi tip mynshuwa bad kaba ngi tip mynta ka long, haba 
ai nuksa, kumba haba dih ia ka um pohliew beit na ba ka kyrsoi 
na kpoh ka mei tam-ew, khuid khlir khlir ha la ka mad bad 
iwbih la jong bad kaba dih ia ka na ki tyndong siej ne ki khiew 
khyndew ne ki khiew phiang haba la tong ia ka. Hangta phim 
ioh shuh ia ka mad bad jingiew ba paka jong ka: la ia khleh ka 
jingiew jong kito ha kiba la buh la tyngkai ia ka. 

Ha kane ka Jinglehniam ngi shem haduh katno ba ka duwai 
u Khasi-Pnar ka don ka sapblei paka ha ka, bym iehnoh iano 
iano hapoh ka jingker jingda jong U Blei Trai Kynrad, ba ka 
jaitbynriew kan khie kan san, kan bha kan miat, kan roi kan 
pa, kan khlain kan eh, ban bha ka longsyiem man-syiem, ban 
bha ka long kyndiei long shynrang, ban bha u khun u hajar, 
ban bha ka hima ka sima, ban nangkhraw u bhet u bhar. 

Ngi kyntu namarkata ia ki khun ka ri baroh, khamtam, ki 
pateng ba dang khie, kin pule sani ia kane ka kot namar la ka ri 
bad ka jaitbynriew. Kin ioh kajingsngewbha bad jingmyntoi 
artat 

Oakland, Shillong 
27 . 4.1987 

KI KYNTIEN PYNBUD 


K atba nga dang pule ia kane ka jingthoh i S>iem-sad ka 
Hima Khyrim, i Shortimai Syiem (bam kwai ha dwar u 
Blei), ha ryngkat kiwei ki jaid Syiem kiba la ju long syiem 
long kmie ha ka hima Khyrim naduh ba ki la wan long bynriew 
hapoh ki pud ki sam jong katei ka Hima, nga sngew kumba 
nga iohi ia i bad ba nga sngap ia ki iQ'ntien kiba la thoh ha 
kane ka kot ka Jinglehniam ka Hima Khyrim na ki shyntur ba 
im jong i. Nga ngeit ba ma i nangtei na neng i iohi ia ka 
jingpyrkhat Jong ki khun ki ksiew bad ia ka jingim jingmut 
jong ki ban pyndep ia ka kamram kaba i la aiti pateng. U Blei 
U Trai Kynrad ruh Un sei Un ai bor ai buit, Un kyrkhu kyrdoh 
ia ki khun ki ksiew ha ka jingkit khlieh ban shon bad pynneh ia 
kane ka kot. 

Nga la ioh ban sngap ia ki khanatang jong i naduh ba nga 
dang khynnah rit bad nga sngew shlur ban ong mynta ynda 
nga la rangbah da ka jingong kum u rangbah ba don tang iwei 
ne ar hangne hangtai kiba long kum ma i kiba lah ban thoh bad 
pule khlem da leit skul ban shah hikai ban pule bad thoh. I don 
ka bor l^aimaw kaba khlain bad shai wat haduh ki sngi ba in 
khlad noh na kane ka pyrthei. 

Ka ju don ka jingong ba ma ngi kum ka jaidbynriew ngim 
ju ai pateng ia ka jingtip jong ngi ha ki longdien bad ki pateng 
ban mih bteng. Kane mynta ka dei ka jingai pateng ha ngi ki 
longdi«i na ka kmie kaba la iohi jngai ba ka pateng ka ban mih 
bteng kan long ka pateng kaba nangtlot nang duna ka bor 
kynmaw, namar ka jingbun kam bad ka jingshoh lynter jongki 
Iyer kiba beh na shabar (Outside forces) kiba iai iaieh ban 

pynklet bad pynartatien ia ngi ki longdien. Kane ka kot kam 
del kaba thoh da ki riewstad (scholar) hynrei da ka trai kaba 
long ka nongleh bad nongpyndep da lade hi ia ka jingleh niam 
ka Hima Khyrim, U Blei Uba stad wat la i Syiem-sad im shym 
leit skul pule hynrei nga tip ba ka dei ka jingthoh jong i hi bad 
ia kaba la pynbeit pyniyntih da I kong Sitimon Sawian bad 
namar ba nga ioh ia kane ka lad ban thoh ia ki kyntien pynbud, 
da ka jingsngewrit nga ruh nga la pyrshang lem ban ia pynbit 
pynbiang katba nga lah synei. 

Nga sngewkitbuFom ia i Kong Plinsimai Syiem bad ki khun 
ki ksiew kiba im jingmut ban pyndep ia ka kamram kaba i 
Syiem-sad (bam kwai ha dwar u Blei) i la aiti ha i. To U Trai 
Kynrad, u Suidnia bad i kmie jong i ka Syiem-sad, kin nang 
kyrkhu kyrdoh ia i bad ki khun ki ksiew bad ban nang pynlah 
ia i ban nang pyndep shuh ia ki kyntien sneng kyntien kraw 
bad ban im ka jinglong jingim kaba khraw ka ban ia bit dur 
bad kita kiba ngi ieit ngi burom. 


Grosswell Mylliemngap 
Lyngskor Khyrim. 

KA NIAM KA HIMA KHYRIM 

K ane ka Niam Hima ka la neh pateng la pateng naduh ba la 
thung syiem ia ka Pah Syntiew. Ki Bakhraw, ki Basan 
bad ki khun ki hajar ki la pynkhamti ha ka ia ka jinglong Syiem- 
sad bad ba kan shong kan sah ha ka lingsad Yingsunon, ba kan 
pynbiang ruh ia ki dah ki dong baroh ha ka jinglehniam leh 
rukom ka Hima Shillong shisien shisnem. 

Kane ka Niam Hima ka neh haduh mynta kine ki sngi. Ka 
long shisien shisnem ha Smit ka jaka shong Syiem ne ka Shnong 
Syiem ka Hima Khyrim. 

Shuwa ba kin wan shong ha Smit, ki syiem ki shong ki sah 
ha Nongkrem. 

Ha ka por ka jingsynshar u Phareng, namar ba ka Shnong 
Syiem ka dang dei ha Nongkrem, ka jin^yndep ia ka Niam 
Hima bad ka shad ka ju long ha Nongkrem. Kumta ki Phareng 
ki la jer kyrteng ia kane ka jinglehniam da ka Shad Nongkrem 
(Nongkrem Dance). Ha ka por ba synshar u Syiem Klur Singh 
bad ka Syiem-sad Jir Kiri, ka Yingsad ha Nongkrem ka ia pluh 
noh. Kumta sa leit thaw Yingsad noh ha Smit, kaba la neh la 
sah haduh mynta. U Basan Nongkseh bad u Basan Nongumlong 
ki dei ki Basan ka hima Mylliem, hynrei ha kane ka Niam 
Hima Khyrim ki wan ai blang man ka snem, ki bat ia kane 
naduh ka por ba dang seng nyngkong ia ka Hima Shillong namar 
ba kidei ki trai nongseng Niam, kumta kim nud ieh ia la ka hok 
kaba seng ki kmie ki kfilfi ha lyngkat u Saidni Long Syiem. 
Kumta haduh mynta ki ia don bynta ha ka Niam Hima kaba 
pyndep ba Smit. 

KA JINGLEHNIAM KA HIMA KHYRIM 
SHISIEN SHISNEM 


S huwa ban long ka jinglehniam la del ban sop shuwa ia ka 
lingsad ka Ifingniam ka Hiina. Ki da buh ba del tang ha ka 
sngi lew Rynghep ban sop ia ka King-sad. 

Shuwa ba kin lied ia u phlang, u Sohblei Mawroh u dei 
ban kiew nyngkong halor tnum ka lingsad bad ba un sdang 
ban lied ia u satep, hangta ki sa ia kiew ki paitbah ban ia lied 
pyndep. Ki ju sop tang shiliang ia ka Kingsad man ka siiem bad 
dei ruh ban pyndep sop ia ka tang shisngi. 

Ha ka sngi few Shillong baroh ki dhulia ki ia dei ban wan 
sah lupa ha Kingsad. 

Ha ki snem kiba mynshuwa ki dhulia ki sah ha Kingsad lai 
bnai shuwa ban long ka Jingleh-niam. Hynrei mynta ha kine ki 
snem kiba hadien na ka daw ka jinghiran ka pyrthei, ki dhulia 
ki wan sah tang artaiew shuwa ka Jingleh-niam. Namar kat 
kum ka nikom kidei ban ia hikai tern ksing, man ka janmiet 
bad mynmiet ha Tyngkong lingsad. Man ka miet ki tern ia ki 
skit Sing-niam baroh. Ki hikai kumne namar bym bit ban bakla 
ha ka por ba ki leh niam. Ka hima ka dei ban pynbiang ia ka 
bam ka dih, ka jain ka nep, ka kup ka sem bad ka bainong baini 
ia ki dhulia. 

Ha ka miet sngi Kew Umni, artaiew shuwa ka Jingleh-niam, 
ki dhulia ki pdem urn shisong u thribah ba kin thain kyrwoh. 
Ha ka sngi lewduh la dangstep phymgap ki dhulia ki ia mih 
sha Tyngkong ban ia thain kyrwoh, ki kyllain arbud ba kin 
sngewthuh ki khun ki hajm ba ka Jingleh-niam kan long sa 
artaiew Kewduh. Ki thain kumne da ki phew tylli. Ynda ki la 

dep ki sa phah ia kine ki kyrwoh ha kata hi ka sngi lewduh sha 
ki Lyngdoh bad ki Basan Raid. Ki Lyngdoh bad ki Basan Raid 
pat ki sa phah sha man ki raid ki shnong ba kin ia lum ia u 
synfiiang u bynhei ba kin thied blang, ban ia wan bujai ne wan 
ai ha ka Jingleh-niam. 

Ha ka sngi lew Rynghep, ha ka taiew ban sdang ia ka 
jinglehniam ka Syiem-sad ka pdem jyndem ha u shang, ka ban 
pyndonkam ha ka Jingleh-niam. 

Ha ka sngi Tew Shillong, mynsngi ki dhulia ki ia leit sha 
wah ban sait ia ka bom, ban sait ia ki ksing bad kiwei kiwet ki 
tiar ki ban pyndonkam ha ka niam. Ynda ki la dep ki wan phai 
sha Tingsad bad ki sa ia tern bom tern ksing ha lyngkong bad 
ki dhulia ki ia shad mastieh. Ha kane hi ka sngi u Lyngdoh 
Lawai u wan rah u diengsning uba dei ban teh ha u Rishot 
Blei. 

KA SNGI KABA NYNGKONG 

Jew pamtiah 

ane ka dei ka sngi kaba nyngkong ba ki sdang ia ka Jingleh- 
JNkJiiam. 

Shuwa ban kynih u syiar nyngkong ne ban pah ki sim ki 
doh, ki dhulia ki mih ha Tyngkong, ki tern tang ka bom. Kane 
ka long ka mkom ba ki pynbna ba la sdang ka niam ka rukom. 
Ki tern ruh khlem sangeh, ki sa pynwai shuwa ba kan mih ka 
sngi. 

Mynstep ka Syiem-sad bad u Sohblei Mawroh ki ia mih 
sha Shlur. U Sohblei u weng noh ia u shylliah bad ia u 
diengsning uba rim na u Rishot Blei. Ka Syiem-sad ka ai ka 
jaifisala thymmai bad u diengsning thymmai uba la wanrah u 
Lyngdoh Lawai, ha u Sohblei. Nangta ryngkat bad ka Syiem- 
sad u sa rah ia ki sha Tyngkong. Hangta u Sohblei u sa shim ia 
ki tiar kiba don ha u diengsning uba rim u sa teh biang ia ki ha 
uta u diengsning uba bujii thymmai bad u sa sop da kata ka 
sala thymmai. la ki tiar kiba don ha u diengsning dei ban tip 
tang ka Syiem-sad bad u Sohblei. Ynda ki la dep ki sa leit rah 
biang sha Shlur. U Sohblei Mawroh u sa teh ia uta u diengsning 
ha u Rishot Blei bad u sa kli biang da u shylliah tymmai ia u. 
Ha kane ka sngi u Lyngdoh Nongjri ia uba khot u Sohsla, u 
wan rah ki sla kiiia kata ki kliar lakait bad ka lakhar, kiba 
pyndonkam ha ka niam. U Lyngdoh Nongjri udei u jaid 
Nongkynrih. 

Janmiet ka Syiem-sad ka thep ka jyndem iad-um ha ki khra 
lai tylli bad ka buh ia ki ha ka lyngknot ha ka kamra shetja ba 
ki khot ka lingbah. 

Ha ka niatn don artngut ki Sohblei, u Sohblei na ka jaid 
Rumnong uba dei ban leh bad pyndep ia ka niam ha ka suit ka 
shor had ha ka khia ka khriani, u Sohblei na ka jaid Mawroh 
pat u don la ka bynta ba u dei ban leh bad u long ruh kum u 
nongiarap ia u Sohblei Rumnong. 

Ka Jingleh-niam ka sdang mynmiet ynda la wan u Sohblei 
Rumnong. U shong harud ka dpei u phai khmat sha ka ding. 
Ryngkat hangta la don lang u Syiem, ki bakhraw batri bad ki 
khun ki hajar. Hangta ka Syiem-sad nyngkong eh ka shim ka 
jyndcm na u wei u klira uba na khmat uba dei u Jong u Blei 
Shillong, ka khleh iad-um ha ka pliang rnong bad ka sa theh ia 
kane ha uwei u klong. Ka ai arti ha u Sohblei ka da ong artat 
“la u Blei Shillong”. U ruh u shim arti ia uta u klong. U wei u 
Dhulia Rangbah uba ieng hajan Jingkhang u la phah ia ki dhulia 
ba kin tern ia ka Ksing-suit ha Shlur. U Sohblei Mawroh uba 
shong hajan u Sohblei u tbeh ksch, bad u Sohblei u sa suit ha u 
Blei Shillong u da ong kine ki ktien — 

“Kur-r-r- 

Ko Blei Shillong 

Ban bha ka longsyiem mansyiem 

Ban bha ka long kynthei ka long sljynrang, 

Ban bha u khun ban bha u hajar 
Ban bha ka hima ka sima. 

Ban nangkhraw u blang u bhel 
Da ieng ka pynbha na dong shadong 

U suit baroh shi klong harud dpei. U sa ai ia u klong ha 
ka Syiem-sad. Ynda la dep suit u Sohblei, ki dhulia kila kylla 
ksing. Ka Syiem-sad ka khleh iad-um biang sa na u khra u ba 
ar, u jong ka Blei Long-syiem, ka sa ai biang kumjuh ha u 

Sohblei ia u klong ka da ong, “la ka Blei Long-syietn” bad u 
Sohblei u sa suit ha ka Blei Long Syiem u da ong kine ki 
ktien. 

"Kur-r-r- 

Ko Blei Long-syiem 

Ko ba seng ia ka longsyiem mansyiem, 

Ko ha sei ia ka long kynthei 
Ko ba sei ia ka long shynrang 
Ba long ka hima ka sima 
Ba long u khun ba long u hajar, 

Ba long ka 'iew ba long ka hat, 

Ba long uba rikba long uba heh 

Phin nang kyrkhu maphi 

Phin nangkyrdoh maphi 

Phin nang aibuit maphi 

Phin nang aibor maphi 

Haba jynjar bad shitom u khun u hajar 

Ka bor ka buit iada maphi 

Ko Blei Lyngsyiem " 

U suit baroh shiklong harud dpei. 

Ynda la dep suit, ki dhulia ki la kylla ksing bad ka Syiem- 
sad ka sa khleh iad-um sa shiklong na u khra uba lai u jong u 
Saidni (Suidnia) Longsyiem bad ka ai biang kumjuh ha u 
Sohblei ka da ong “Ha u Saidni Longsyiem.” u Sohblei u shim 
ia u klong, u sa suit, u da ong kine ki ktien — 

“Kur-r-r- 

Ko Saidni Lyngsyiem 

Ko ba seng ia ka niam ka rukom 

Uba rit uba heh. 

la ka iew ka hat, 

Ka hima ka sima. 

To nangbthah maphi rumgkyrkhu maphi 
Ko Saidni Longsyiem, 

Ban iar ka hima ka sima, 

U khm u hajar 
U barit uba heh, 

Ka khrong ka pynslwk, 

Ka spah ka heyar, 

Ka lew ka hat 
Baroh na khlieh ha kjat 
Ba la pynlong maphi 
Ba la seng maphi 
U Saidni Longsyiem 

kfynta ho ka la ieng ka niam ka kam Jong phi. ” 

U suit baroh shiklong harud dpei. 

la kine ki khra iad-um baroh lai tylli ia buh kyrpang la u 
jong u Jong u khra — uba buh na khmat dei na ka bynta u Blei 
Shillong, uba hapdeng na ka bynta ka Blei Longsyiem bad u 
ba na dong ha ka bynta u Suidnia Longsyiem. Ia u khra iad-um 
uba dei ia u Blei Shillong bad ka Blei Longsyiem ym ju bit ban 
pyndonkam ha kiwei kiwei ki kam hynrei tang na u khra u 
Suidnia Longsyiem lah ban pyndonkam hakiwei-kiwei de kiba 
dei ha ka jingsuit. Ka jingai bad ka jingsuit ka long barabor 
kumjuh kumba la iathuh haneng. 

Ynda u Sohblei u la pyndep ia ka suit ka shor, baroh ki 
dhulia ki sa pynwai noh ka ksing. Hangta u Syiem Rangbab 
bad ki ba-khraw batri ryngkat kiwei-kiwei kiba ia don ha 
Kingbah ki iamih sha Shlur. Ha kane ka kamra heh ha kaba don 
u Rishot Blei baroh ki ia shong riang. Nangta ki dhulia ki ieng 

sa ka suit ka shor ia u Biskorom. Uwei na ki rangbah dhulia 
(kata u wei na ki sawngut ba ki thung ba ki dei ki rangbah kiba 
ioh jainspong muka, kine kidei ban kitkhia ha ka kam bad ba 
kin hikai ia ki dhulia khynnah) u sa shim shi klong ka iad-um, 
u sa duwai bad kren kine ki ktien — 

“Ko Biskorom 

Ko ba seng ia ka ttiam ka rukom, 
la ki Syiem ki kynrad, 

la ka bom, ka ksing, ka padiah , ka tangmuri, 

U dhulia u dhutar. 

To nang iarap to nang aibuit nang aibor maphi 

Ban iar ban bha kiei kiei baroh 

Ban neh ka niam ka rukom 

Ban neh ban khraw u blang u bhet 

Ban sah ka nam ka burom 

Ki syiem ki kynrad 

Ban neh ka seng ka dang, ka suit ka shor 
Ban neh kynthei ban neh shynrang 
Ha ting syiem ling patsha 
Ban bat ia ka niam shisien shisnem, 

Peit keih ioh don uba shun uba pen 
Nangda nangker maphi, 

Ka sneng ka jong phi ka kranv ka jong phi 
Ka bthah ka jong phi na khlieh ha Igat, 

Ban nang heh u synhiang u bynhei 
Ban nangheh ka bishar ka khadar 
Kumba la buh maphi, 

Ha ryngkat mc^hi Ko Blei Synshar 

Ban pynbha, ban nangap nangri nadong hadong ia kita 

baroh.’’ 

U shuit laisien bad u sa iadih ia kaba tain baroh para dhulia 
na uta u klong. Ynda ki dhulia ki la pyndep ia ka suit ka shor ki 
sa ia tern ia put ia ki shiphew ki sur ksing bad ki arphew hynriew 
sur ki ksing niatn kumne — 

Ka Ksing Blei ki tern haba suit ia u Blei Shillong kylla 
ksing haba suit ia ka Blei Longsyiem. 

Kylla dien trai haba suit ia u Saidni L.ongsyiein. 

1. Ka Ksing Blei 1) Ardieng 

2) Laidieng 

3) Lai kyndup 

2. Ka Kruin Shang Kylla Sing Mastieh. 

3. Ka Sing Khrop 

4. Ka Sing Lynti lane Sing Mih. (Sur Lurmaw) 

5. Ka Smg Kynther 1) Sei dieng 

2) Tynruh 

3) Kynting dieng. 

6. SingKher 1) Ardieng 

2) Krud 

3) Shi tynruh 

4) Ar tynruh 

5) Shi looting dieng 

6) Ar Igniting dieng 

7. Ka Sing Shaiwew lane Sing Surniaw 

1) Sei dieng 

2) Tynruh 

3) Kynting dieng 
1) Sei dieng lane sdang 


8. Ka Sing Rong 

2) Shi dieng 

3) Lai dieng 

4) ShiKnid. 

5) ArKrad. 

6) Shi Tynruh. 

7) Kynting dieng. 

9. Ka Sing Shangkih. 

10. Ka Ksing Mastish. 

la ka Sing Blei, ka Sing Khrop, ka Sing Lynti, ka Sing 
Kynther bad ka Sing Shaiwew ki tern tang da ki ksing artyili, 
ka padiah, ka tang muri bad ka kynshaw, hynrei ia ka Sing 
Mastieh, ka Sing Rong bad Sing Shangkih ki tern bad ka 
bom. 

Ynda ki dhulia ki la lah tern ia ki Sing Niam baroh, ki sam 
ka khapiah kaba la thang ia kiba ia don ha Shiur. Ki ai shuwa 
ia u Syiem, ia ki Sohblei, ia ki bakhraw ha ka liang-nonglieh 
bad ia ki dhulia, nangta ki sam sa ia ki paitbah ha ki prah artyili, 
uwei u briew u sam na ka liang ki kynthei bad u wei na ka 
Hang ki shynrang, ki sam lai sien laiwat bad man ka kynti ba ki 
sam ki da ba kseh ia ki nongsam. Ynda kila ia dep bam, ki 
dhulia ki tern ia ka Sing-Risa. Ki paitbah ki ieng baroh arliang 
u Rishot Blei ki ia iQ'nhoi ia risa khyndai sien. la ka Sing Risa 
ki tern tang da ki ksing artyili ki tern ha ka sur ba sdang Sing 
Mashieh, ki ia risa ia kynthoi 6 (hynriew) sien, ki sa kylla Sing 
Mashieh 3 (lai) sien bad ka risa ka khynhoi. la kata ki khot ka 
Risa Bah. Ynda ia kut kane ki dhulia ki tern ia ka Sing Shad 
Tyngkoh. Ki jaid Bakhraw jong kine ki raid hanim ki ia shad 
Tyngkoh amgut amgut. 

1. U Sohblei bad u Dhulia 

2. U Nongbri bad u Nongkrem 

3. U Mawlieh bad u Mawshai. 

4. L) Nongkynrih bad u Lawai. 

5. U Basan Nongkseh bad u Basan Nong-umlong. 

6. U Syiem Rangbah bad u Syiem Khynnah ne bad u 
Bakhraw. Sa ki syiem khynnah. 

Ki nongshad ki sdang na u Rishot Blei bad ki shad laisien 
laiwat. Shuwa ba kin shad baroh ki leit nguh shuwa ia u Rishot 
Blei bad ia u Syiem Rangbah. Ha ka Sing Shad Tyngkoh ki 
tern tang kawei ka ksing shynrang, ka padidi, ka tangmuri bad 
ka kynshaw. Hynrei haba shad lyngkoh ki syiem, ki dhulia ki 
tern da ka sing kynthei bad u paitbah u ieng baroh arliang ban 
ia kynhoi bad ia risa laisien bad dei ban don ki nongtbeh kseh 
baroh arliang. 

Katto ka la kut ka jinglehniam ha kane ka miet. U Bakhraw 
Nongkrem um ju don kti ei ei ha ka Niam. Kim ju shad bad ym 
ju shim blang na ki namar ba don ki daw ba kim pat nguh ia u 
siar u bymai, naduh kata ka por ba la jia ba la pluh noh ka ling- 
sad ha ka por ba ka dang don ha Nongkseh. 

Ha ka Niam ki khot, “Ko Nongkrem”, kata ki khot ia utai 
u ba seng nyngkong ia ka Niam ha ryngkat u Suidnia 
Longsyiem, kim sngew-dei ban pynduh ia ka nam ka kyrteng 
utai u nongseng hok ia ka Niam. Ha ka Shad Tyngkoh haba ki 
khot, “Ko Nongbri Ko Nongkrem”, kata ki khot tang ia ka 
nam uta uba la seng nyngkong ia ka Niam lyngkat u Suidnia 
Longsyiem. Kim nud ban pynduh ia ka nam ka kyrteng utai u 
nongseng hok ia ka Niam. 

KA SNGI KABA AR 

lEW UMNI 

D ang step phyrngap ki dhulia ki pynmih ki ksing na Shiur 
sha Tyngkong. Ki tern ia ki Sing Niam baroh bad ynda 
kila lab tern ki wah ia ki ksing baroh ha Tyngkong. 

. Ha ka por mynsngi ki rangbah bad ki khynnah ki ia wan 
ban ia leit soi lynti naduh Duwan lingsad haduh Lum lewduh. 
Ki tern ka Sing Shadwait, ki tem tang da ka bom bad ki da ia 
shad lymmuh artad lynti katba ki dang ia soi bad ia pynkhuid 
ia ka lynti, haduh ba kin da^poi ha Lum lewduh. Ynda pot ha 
Lum lewduh ki da ia soi ia pynkltuid ruh ia ka Lympung ha 
Lum lewduh. Ynda ki la dep haba ki ia wan phai-iuh ki leh 
kumjuh haduh ban da poi ha lingsad. Janmiet ki dhulia ki tem 
ka Sing Mastieh ha Tyngkong bad ki rangbah na ki jaid 
Bakhraw jong ki Raid ki ia shad mastieh amgut amgut ha 
Duwan lingsad kumne harum : — 

1 ) U Sohblei bad u Dhulia. 

2) U Nongbri bad u Nongkrem. 

3) U Mawlieh bad u Mawshai. 

4) U Nongkynrih bad u Lawai. 

5) U Basan Nongkseh bad Basan Nongi^miong. 

6) U Syiem Rangbah bad uno uno u Syiem Kynnah. 

Haba shad mastieh u Syiem Rangbah ki paitbah ki ieng 
baroh arliang, ki ia kynhoi ia risa bad ki siat suloi, lai sien 
laiwat ha ka por ba ia nguh u Syiem bad uno uno uba shad 
lang. 

Mynmiet ki briew ki ia wan sha lingsad. Ynda la wan u 

Sohblei, u Syiem bad ki bakhraw, ka Syiem-sad ka khleh iad-' 
um biang kumjuh kumba ka leh ha ka miet Pamtiah bad ka ai 
arti ia u klong ha u Sohblei bad u ruh u shim arti ia u klong, u 
suit ha u Blei Shillong, ha ka Blei Longsyiem, bad ha u Said- 
ni Longsyiem. U suit kumjuh kumba u leh ha ka miet Pamtiah, 
bad ki dhulia ruh ha Shlur ki suit ki shor ia u Biskorom kumjuh 
kumba ki leh ha ka miet Pamtiah. Nangta ki dhulia ki sa tern ki 
sa put ia ki Sing Niam baroh. Ynda ki la dep, ki iasam khapiah, 
bad haba kila ia dep bam khapiah bad iadih iad-um, ki tern ia 
ka Sing Risa, nangta sa ka sing Shad Tyngkoh, bad ki ia shad 
ruh kumjuh kumba ki ia shad ha ka miet Pamtiah. Nangta ki sa 
khia tangmuri ia ka Blei Shynshar. Haba ki kfiia tangmuri ki 
tern da ka sing-kynthei bad ki nongshad amgut ki dei ban shad 
naduh ba sdang ktlia haduh ban da dep, kim bit ban sangeh. Ha 
kane ka jingkhia ka Syiem-sad ka ai ha uwei na ki rangbah 
dhulia ia ka liang-nonglieh ha kaba la don kawei ka lakait, S 
kjmtien u kwai, S sla u tympew, u khaw, ka jyndem bad ka sla 
diengsning, shi luta ka um bad kawei ka syiar l^mthei kaba 
thoh stem. Uta uba kfiia u shong hajan jingkhang u phai khmat 
sha phang shathie, bad u siang ia ka kliar lakait, halor ka sla u 
buh artylli ki sla t3mipew shaphang mihngi, arlylli shaphang 
sepngi bad shisla haf^eng bad u buh pat ar l^mtien ki kwai 
halor ki tympew shaphang mihngi, arlgaitien shaphang sepngi 
bad shikyntien luq)deng, haneng ka sla u pynieng ka tangmuri, 
shaphang ka kti kiunon u pynieng ia u luta um bad ia ka pliang 
kaba don u khaw bad ka jyndem u buh ha khmat bad ia ka 
syiar u bat ha ka kti u kfiia kumne : — 

"Ko Lei Synshar! 

To sngew to sngap 

Ba la ieng kane ka syiar ha ka mm ka jong phi. 

Ba la pynlong maphi ba la buh maphi 
Ba la long ka bom ba la long ka ksing 
Ba la long ka ktang ka muhuri. 

Ban neh u Syiem u Patsha, 

Ka hima ka sima, u khun u hajar, ” 

U sa theh ka um shisien suit nalor ka syiar ha ka sfa khia, u 
sa ong biang : — 

“Ko Lei Synshar 

Ban biang ka long syiem man syiem 
Ban biang ka bishar ka khadar, 

Ban bha u khun u hajar, 
loh lait na kamon ioh lait na kadiang, 
la ka duna ka shiteng pynbiang maphi 
Ban neh ka nam ka burom Jong phi. " 

U sa bet u khaw halor ka syiar, u shim ka jyndem khyndiat 
ha ka tari u hiad halor ka syiar, u sa ot ia ka, u pynjaw ia ka 
snam ha ka tangmuri bad halor ka sla khia, nangta u sa shim 
bad sei ia u rwieng, u dkhat na trai sohpet, hangta u Syiem, ka 
Syiem-sad bad kiba iadon ki sa ia peit ia u blei u briew nangta 
u sa buh halor sla kiiia. Ia ka syiar pat u buh ha ka pliang, u sa 
ai ha ka Syiem-sad. Ynda u la dep ki sa pynwai noh ka ksing 
bad ka shad. 

Ka la kut ka jingleh niam ha kane ka miet. 

KA SNGI KABA LAI 

i'EWDUH 

M ynstep u Syiem Rangbah u sam jaiii ia kt dhulia, uwei 
uwei u ioh ka sopti shisut, ka boh khaila, bad ka 
jainspong. la ki dhulia rangbah u ai da ka jainspong muka bad 
ia ki dhulia kliynnah da ka sala. 

Ka Syiem-sad ka la pynkhreh lupa mynstep ia ki tiar ki tar 
baroh kiba del ban khia sha Lum lewduh Pomblang. Ki tiar 
kfiia ba ka khreh ki long kine: — ka um ha u luta rupa, ka pliang 
rupa, ka wait pomblang, u klong, ka lakait, ka sla dieng-sning, 
u purew, u rynsi, ka jyndem bad u nar suh. 

Mynsngi ki dhulia ki tern ka Sing Mastieh ha Tyngkong 
shuwa ban leit sha Lum lewduh Pomblang, ka Syiem*sad ka ai 
ka dabia rupa ha u Syiem Rangbah u sa leit sha Tyngkong bad 
u sa ai kwai ia ki dhulia rangbah mat san san kyntien ki waidong 
na ka dabia rupa. Ha kata ka dabia don laiphew kyntien kwai. 
Ynda ia dep iasong kwai, ki dhulia ki sa ia shad mastieh bad sa 
ia bud sa u paitbah. Ynda la noh phai sngi, haba baroh ki la ia 
don ka lingsad, kfi Syiem-sad ka sa buh ia ki tiar kfiia baroh ha 
ka khoh kaba la sieh artylii kt trap, ka pynkit ia kata ka khoh 
ha ka briew kal^a'Kitkhoh. Haba kin mih ki dhulia na Shlur, ki 
tem ka Sing Lynti bad ki lam khmat, sa bud u Sohblei, bud sa 
ka nongkitkhoh, sa bud ka syiem samla kynthei, d^^iem 
Rangbah, ki Bakhraw bad sa ki paitbah. Haba ki leit kuhcpie 
ym ju bit ban jynthut na khongdong u Sohblei kuihjuh ia ka 
nongkit-khoh bad ia ka syiem kynthei, wat ia u nongda shatri 
ruh kim dei ban jynthut ba u iaid ryngkat ka bad syiem, bad 
kim Ju bit ban kylla dien naduh ba ki mih natfngsad haduh ban 



16 


da poi ha lum lewduh bad kumjuh ruh ynda wan phai. U 
Sohblei, ka syiem kynthei bad ka nongkit khoh kirn bit ban rah 
dumasia lane duma. Namar ia kane la pynkyntang naduh hyndai 
haba khia ia u Blei Shillong. Ki tern Sing Lynti haduh bar 
Duwan, nangta ki satem pat da ka Sing Shad-wait. Ki nongshad 
wait kiba la riam shad kat kum ka rukom ki bat ka waitlam ha 
ka kti kamon, bad u symphiah ha ka kti ka-diang, ki ia shad 
baroh arliang ka lynti bad ki nongsiat suloi ki siat arted lynti, 
ki da ia kynhoi artad. Ynda ki la poi ha trai lum ki pynwai noh 
ka jingshad wait, ki nongshad bad ki paitbah ki ia kynriah noh, 
bad ki dhulia ki tern biang ka Sing Lynti ki sa rung ha ka Duwan 
Pomblang lewduh. Ki syiem bad baroh kiba iadon ryngkat, ki 
ieit shong ha ki jaka ba la buh, u Sohblei u leit shong ha ka 
Duwan kaba la kynton kaba la siang shylliah, ka nongkit khoh 
ruh ka ieng hangta, ki dhulia ki ia tern bad ia iaid tawiar ia ka 
Duwan laisien laiwat bad ki sa ia leit ieng ha ka jaka ba la buh 
shaphang sepngi. Ki paitbah kiba ia bud lang bad ki, ki ia ieng 
baroh sawdong ka Lympung lait noh tang ha ki laitylli ki lynti 
ki bym Ju bit ban kah. Ha kine ki jaka la ap da ki briew syiem. 
Ki syiem kynthei ki shong ha ka kynton ba la siang shylliah 
shaphang sepngi ka Duwan bad u Syiem Rangbah u shong ha 
ka shuki ha pdeng u Sohblei bad ki ki syiem kynthei. Ha 
Lympung, shiteng ki nongshad ki ieng bad ki nongsiat suloi 
shaphang milmgi bad shiteng shaphang sepngi. U Sohblei 
Mawroh u sa bat ia ka kl'.oh, bad ka nongkitkhoh ka sa leit 
shong ha ka jaka ba shong ki syiem kynthei. U Sohblei u sa sei 
ki tiar khia na ka khoh, u tei ka duwan dewsaw, u sa siang ka 
lakait, u pynieng ia u l^loiig halor ine i dewsaw bad halor ka 
lakait u buh sansla u tyiApew, halor u tympew u buh u kwai 
san kyntien, kawei ka sla diengsning, shaphang mihngi jong 

ka iakait pat u buh shi iuta rupa ka um, bad u buh ka pliang 
rupa kaba don khyndiat u lynsi, u purew bad ka jyndem. Ynda 
ula dep ka jingkhreh baroh, u sa buh ia ka khoh shaphang 
mihngi ka duwan. U Sohblei u sa kSia halor ine i duwan ia u 
Blei Shillong nyngkong da u syiar uba thohsaw, u bym don 
jingthoh lieh bad u la duwai kumne — 

"Ko Lei Shillong. 

Khmih mynta, ka nguh ka dem. 

Ha ka nam ka burom jong phi, 

Nga nguh nga dem 
Bo phin nang kyrkhu kyrdoh, 

Ba phin pynbit pynbiang 

la ka long syiem man syiem 

la u bakhraw batri, u bason u baheh, 

U Rangbah Raid u Rangbah Shnong, 

Ukhun u hajar jong ka hima 
Kaba la seng kaba la buh maphi, 

Ban neh ban sah 

Ka nam ka burom ba khraw jong phi. 

To ri to da maphi 

Ko Blei Shillong uba don ka bor. 

To weng ka tar, to kdup u blei u briew ” 

U ot ia u syiar, u peit u khmih ia ka dak ka shin ha u rwieng. 
U shim sa ia u blang u kflia kumne — 

“Ko Lei Shillong 
Khmih mynta nga nguh nga dem 
Ha ka nam ba khraw jong phi 
Shisien shisnem, 

To ai ka jingbha ka jingmiat 

Ban nang bha ka long syiem man syiem 

To nangri to nangda maphi 
loh dtma ioh shiteng u nongsoh u nongseng 
To map maphi to nartg pyndap pynbiang maphi 
Ko Blei Shillong, 

To weng ka thoh ka tar . " 

la u blang ynda u la lah kfSia u ai ha uwei na ki Dhulia 
Rangbah ba un pom ia u blang, u Syiem Rangbah u ieng na 
ba shong ban shim ia ka wait na u Sohblei u bat ia ka wait ha 
ka kti, u nguh laisien ia ka duwan khia, u sa ai ha u Dhulia 
ban pom ia u blang. U Dhulia shuwa ba un pom ia u blang u 
da nguh ia u Syiem Rangbah bad ia ka duwan khia. Ynda u la 
pom ia u blang na ryndang ia ka khlieh ki leit ai ha u Sohblei. 
U Sohblei u suit ia ka snam blang halor ka duwan u da duwai 
artad kumne : — 

"Kane ka snam nga pynjaw ha kane ka duwan, 

Ba la dep ka jingainguh, 

Ha ka nam jong phi, ko Blei Shillong, 

Ba phin fyrkhu 

Ban bha ki syiem ki kynrad, 

Kahimakasima 
Bad ki khun ki hajar. ” 

Bad u sa buh ia ka khlieh blang shaphang sepngi jong ka 
duwan. Nangta ki nongiarap ki rah ia u blang shaphang sepngi, 
bad ki sa ai ha uwei na ki myntri. Uta u myntri u sa puid ia u 
blang, u sei ia u tor bad leit pyni ha u Sohblei bad u sa pyrsad 
ia u tor ba un sieb ba un peit ia ka dak ka shin« u sa leit pyni sa 
ha u Syiem Rangbah. Nangta ki sa shinK ia kine ki khyndai 
dkhot (1) u Tor (2) Klong (3) Dohnud (4)\Khlap (S) Khyllai 
(6) Lamjew (7) Nierbah (8) Nier tang bad (9) Nierlong. Ki sa 

suh ia kine baroh ha u narsuh bad ki leit ai ha u Sohbiei ba un 
peit ba un noh dkhot. la kine ki 9 dkhot u Sohbiei u ot khyndiat 
khyndiat na uwei pa uwei u dkhot, u buh ha ka pliang rupa san 
lynnong, u sa noh ha ki S kyrteng ia ki dkhot im. U noh ha ka 
duwan kumne — 

1 ) 9 dkhot ha u Blei Shillong. 

2) 9 dkhot ha u Saidni Longsyietn. 

3) 9 dkhot ha u Kpa bad u Kha u Man. 

4 ) 9 dkhot ha u Bakhraw u Basan. 

5) 9 dkhot ha u Shakri u Shakor. 

Kane ka mut kumne, u Saidni (Suidnia) Long-syiem u long 
u khii uba nyngkong eh ha ka Hima Shillong. U Kpa u long u 
thawlang jong ka jaid Syiem Shillong, kata u Kongor uba 
nyngkong eh ha ka hima Shillong, u kpa jong u Saidni ne 
Suidnia U Bakhraw u Basan ki long ki bakhraw kiba mynshuwa 
eh kiba seng ia ka Hima Shillong, kiba thung ia u Syiem 
Shillong, kiba long ruh ki nong aibuit aibor ia u Suidnia. U 
Shaki i u Shakor ki long ki shakri ki shakor hyndai kiba shakri 
ha ka por u Saidni Longsyiem. 

Ynda u Sohbiei u la pyndep ia ka jingnoh dkhot baroh, u 
suit sa ka iad-um na u klong ha kitei ki juh ki 5 kyrteng halor 
ka duwan, u sa suit sa ka urn na u luta rupa halor ka duwan ha 
kitei ki juh ki S kyrteng. Ia ki dkhot kiba tarn ha u narsuh ki 
wan rah sha lingsad. 

Haba la dep ka khia ka khriam ka suit ka shor baroh, ki 
dhulia ki tern ka Ksing Maslieh bad ki ia shad mastieh 
kumne : — 

1 ) U Sohbiei bad u Dhulia 

2) Ki nongshad para nongshad. 



20 


3) U Syiem Rangbah bad uno uno u bakhraw lane u 
dhulia. 

4) Ki nongshad para nongshad. 

Ynda la dep shad mastieh ki dhulia ki pynwai noh ia ka 
Sing-Mastieh. Ki sa tern ia ka Sing-Lynli ki iaid tawiar ia ka 
duwan laisien nangta ki sa ia mih na Lum lewduh Pomblang 
bad ia leit phai sha Ifingsad. Ki ia iaid kumjuh kumba ki dang 
iawan. Ynda ki ia ia rung hapoh lingsad, ka Syiem-sad ka bat 
ia ka khoh na ka nongkitkhoh ka sei nyngkong ia u nar suh, 
bad ka ai ha ki khun lane ki nongtrei ban buh ha ryngicr, ka sei 
hi da lade ia ki tiar knia baruh na ka khoh. 

Ki dhulia ki tern Sing Mastieh ha Tynkong bad ki ia shad 
mastieh ha lympung Duwan kumjuh kumba ki mastieh ha Lum 
Yewduh Pomblang. Ynda la dep .shad u Syiem Rangbah, ki sa 
pynwai noh ka Ksing Mastieh. 

Ynda ki ia sait ia pynkhuid bha ia u dkhot uba tarn na Lum 
lewduh ki sa thang. Ka Syiem-sad ka sa ai ha u Sohblei ia u 
dkhot ha u narsuh bad ka pliang rupa, u ot 9 dkhot u bull 5 
l>'nnong ha ka pliang rupa, ynda u la dep u ai biang ia ka pliang 
ha ka Syiem-sad bad ka sa buh u klong iad-um hapdeng, ka sa 
ai biang ha U Sohblei ia ka pliang bad ka uin shi liita rupa, 
nangta u leit sha shah-ksew ryngkat u Syiem Rangbah bad ki 
bakhraw, u sa noh ia u dkot thang kumjuh kumba u noh ia u 
dkliot im ha duwan Lum lewduh kumne; — 

1) 9 dkhot ha u Blei Shillong 

2) 9 dkhot ha u Saidni Long-syiem 

3) 9 dkhot ha u Kpa u Kha u Man 

4) 9 dkhot ha u Bakhraw u Basan 

5) 9 dkhot ha u Shakri u Shakor 

U suit u shor sa da ka iad-um na u klong bad da ka um na u 
luta rupa kumjuh kumba u suit u shor ha Lum Ifewduh ha ki 
san kyrteng. Ynda u la dep, u Sohblei u sa leit rung shapoh 
Ting, u sa ai ia ka pliang, ia u luta ha ka Syiemsad, bad ia uta u 
dkhot u ba tarn ha u narsuh, ki ia bam ki syiem, ki bakhraw bad 
kiba ia don hangta. 

Mynmiet ki dhulia ki ia tern ia ki Sing Niam baroh, kane 
ka long ia jan shiteng synhia. Ynda ki la dep ki sa pynkhreh 
ia ka Bujai Blang ha Tyngkong lingsad. Hangne ki buh kawei 
ka shuki heh, ki buh ding halor u maw uba heh uba la thaw 
bha. U Syiem Rangbah u shong ha ka shuki, u Lyngskhor bad 
ki bakhraw ki basan ki shong hajan u Syiem, ki paitbah bad 
ki nongai blang baroh ki ia ieng shaphang mihngi. Uwei u 
Rangbah Dhulia bad ki shakri syiem ki ieng ha shahksew 
hajan k)mram buh blang ban pdiang ia ki blang bad ban set ia 
ki. Nyngkong ki pdiang ia ki blang na ki syiem bad kiba la 
set lupa ha kynram blang. la kine ki blang ki dhulia ki buh 
dak na ryndang ban ithuh,. Nangta u Rangbah Dhulia u sa 
khot ia kawei kawei ka Raid Jong ka hima kat kum ka rukom 
ba la buh ki Longshuwa Manshuwa. U khot kumne kawei 
hadien kawei : — 

Ko Nongbri Ko Nongkrem 
Ko Mawlieh Ko Mawshai 
Ko Nongkynrih Ko Lawai 
Ko Basan Nongkseh ko Basan Nongumlong. 

Ki nongai blang ki lah ban kren kat kaba ki sngewdei ban 
kren, ha kaba iadei bad ka ri ka raid, ka it ka hima, ha ka liang 
ka synshar ka khadar, kn man ka roi, ka i'ew ka duwar. U Dhulia 
ruh u kren ki kyntien kyrkhu kyrdoh, ka sneng ka kraw katba u 
sngewdei. Haba don kano kano ka bym ii beit ha ka jing ai 



blang na kano kano ka daw, u Syiem u Lyngshkor bad ki 
bakhraw ki pynbcit noh hangta ha shen hi. 

Ynda kut kine ki khot sa ia kiba ai ia u lang shikhlieh. 
Uwei pa uwei haba u wan rah u da ong, “Une u blang ngi wan 
bujai hangne ban bha ka rep ka riang, ban nangheh ka spah ka 
hajar, ban ia shait ban ia khiah krat iiba heh uba rit ha ka raid 
haka shong, ban biang ha ka said ka korbar, ban nang biang ha 
ka bishar ka khadau ban nangheh nnngkhraw u Syiem ha 
ryngkat ngi u bakliraw ban neh junoni kat kumba la scng naduh 
ki iongshuwa manshuwa, ban nang ia heh ban nang ia iar, ban 
nang iaphuh iaphieng namar mynta kumba laju don ka dustur 
ka riti bad ban nangkliraw u blang u bhet ban nang ia kynmaw 
kumba ju iahap ia u synhiang ba heh u synniang barit pateng la 
pateng.” 

U Rangbah Dhulia u ba shimti ia u blang u ong, '‘’Phi kiba 
dang ia kynmaw la ka hok to nang ia heh to nang ia khraw, to 
ia roi kynthei to ia roi shynrang to nang ia heh ha ka rep ka 
riang bad ka khaii ka pateng.’' 

Man ka kynti ba kut ka Bujai Blang na kawei kawei ka 
Raid ki dhulia bad ki nongai blang ryngkat u paitbah ki ia 
kynhoi ia risa iaisicn bad ki sa ia dih iad-um Vnda kila dep 
bujai ia ki blang baroh ki dhulia ki sa tern ka Sing Risa bad ki 
ia kynhoi ia risa laisien. Kiba don hok ban wan ai blang ki 
long kine harum : — 

1. Ki Syiem 1) Langsla- 1 1 tylli 

2) Diengiei - I (Langsla) 

3) Langsynran - 5 tylli 

2. Raid Nongkrem 1) Ymdon 

3. RaidNongbri 1) Nongbri-1. 

4. Raid Mawshai bad Lawai 

1 ) Mawshai - 1 . 

2) Lawai -1. 

3) lapngar- 1. 

4) Lynshing - I . 

5) Nongtham - 1 . 

6) Mawlat- 1. 

7) Mawiong- I. 

8) Mawkdoh - 1 . 

9) Lymphuit- 1. 

10) Sukra- 1. 

1 1) Namsha - 1. 

12) Nongtaring- 1. 

13) Nongkhap - 1. 

14) Thaiang - I . 

15) Liting - 1 . 

1 6) Ryngi - 1 . 

5. Raid Mawlieh bad Nongkynrih. 

1) Mawlieh -1. 

2) Nongkynrih - 1 . 

3) Mawja - 1 . 

4) Mawlani - 1 . 

5) Nashain - 1 . 

6) Pyrjat- 1. 

7) Wahkhen - 1 . 

6. Langshikhlieh. 

1) Masar- 1. 

2) Nongjri-l. 

3) Ramphlang bad Rasong - 1 

4) Mukhim - 1 . 

5) Muker-1. 

Ki Langsla ki don 1 2 tylli, 7 tylli ki shynrang bad 5 tyili 
ki kynthei, dei tang ia kine ba ki knia namar kata ki khot ia ki 
Langsla, ki Lang Synran 5 tyli ki dei artylli ki shynrang na ka 
bynta ba kin syran ia u Langsla jong u Lei Shillong, kawei ka 
k)^thei na ka bynta ba kan synran ia ka Langsla jong ka Blei 
IvOngsyiem, uwei u shynrang na ka bynta ba un synran ia u 
Langsla jong u Phan Kynthei bad uwei u shynrang na ka bynta 
ba un synran ia u Langsla u Phan Shynrang, U Lang Diengiei 
u long u Langsla bad dei ki san shnong (Shilang-um) kiba 
dei ban wan ai, lada ki san shong kim wan ai, u ai noh u 
Syieni na ka hima. Ki Lang shikhlieh ki long ki blang ki ba 
wan ai ki shnong ki bym shah synshar ha kano-kano ka raid 
kiba iadei beit bad u Syiem. Lada kano-kano ka raid ne ka 
shnong kaba dei ban wan ai blang kam lah ban wan ai, na 
kano-kano ka daw, kata ka shnong ne ka raid ka dei ban wan 
ai ia uta u blang ha kawei^at ka snem bad ia uta u blang ki 
khot u Langiap. Ia ki blang baroh kiba la bujai, ki briew syieni 
ki da buh dak bad ki set ia ki ba kynram blang bad kim ju bit 
ban pom ia uno uno u blang u bym ioh bujai bad u bym set ha 
kane ka kynram blang shimiet. Kum ia uta u blang ki khein u 
langiap. Ynda ki ia dep ka Bujai Blang, ki ia rung baroh sha 
Shlur bad hangne ki sam doh blang (ka doh u Lang tewduh 
kaba la shet thai) ki sam laisien lai wat kumba sam khapiah 
ha ka miet Pamtiah; bad baroh ki ia bam. Ynda ki la ia dep 
bam ki dhulia ki tern ia ka Sing Shad Tyngkoh bad ki rangbah 
na ka jaid bakhraw ki ia shad tyngkoh, ki nguh shuwa ia u 
Rishot Blei bad ia u Syiem, hangta ki sa ia shad ar amgut 
kumne : — 



Shad lyngkoh 

1) U Sohblei bad u Dhulia 

2) U Nongbri bad u Nongkrem. 

3) U Mawlieh bad u Mawshai. 

4) U Nongkynrih bad u Lawai. 

5) U Basan Nongkseh bad u Nongumlong. 

6) U Syiem Rangbah bad u Bakhraw. 

7) U Syiem Kynnah bad u uno uno. 

Ynda la dep ka shad Tyngkoh, ki paidbah ki sa iashad tawlar 
pyllun ia ka dpei baroh shimiet iashai. la kane ki khot ka Shad 
Sawdong. Ka Shad Sawdong kadei ka niam ban pyni ia ka 
jingiatylii ha ka hima. Ki khynnah, ki samla shynrang bad 
rangbah ki ia shim bynta ha kane ka shad. la kane ha Shad 
Sawdong ki shad naduh ka miet Tewduh. 

Ha ka sngi Ifewduh bad Lyngka, ka Syiemsad bad u Sohblei 
Rumnong kim bit ban bam ja. Ki lah ban bam baroh ki jait 
jingbam lait noh tang ka ja. Wat tang ban wan rah ja hapoh 
lingsad ruh ym bit ha kine baroh ar sngi. Ki bit ban bam ja pat 
haduh ban da wan poi ki sla kSia ha lingsad bad haba ka 
Syiemsad ka la shimti ia ki. 



26 


KA SNGI KABA SAW 

LYNGKA 

H a kane ka sngi ki pynwai noh ia ka Shad Sawdong ynda 
la mih shad Nohkjat ki syiem kynthei kiba dang samla. 
Kine ki syiem samla ki riam ha ka rukom shad niam ka jaid 
Syiem,ki kup da ki khor, ki phoog da ki pansngiat ksiar bad u 
‘sai khyllong ksiar bad baroh ki jingdeng jingkieng da ka ksiar. 
Ki dhulia ki sa tern da ka Sing Kynthei. Ki khii ki kpa, ki 
hymmen ki para shynrang bad ki bakhraw ki la ia don lypa ha 
Shlur. Ki syiem kynthei haba ki la biang ki la kloi ki sa mih hu 
Shliir. Ki ieng kap hapdeng ki khi'i ki kpa ne ki hymmen ki 
para shynrang bad bat na ki panpoh ne jaiA teh syngkai Jong 
ki. Ha kane ka shad ki syiem kynthei ki iah ban don tang marwei 
lane ar ne laingut. Ki ieng hapdeng bad ki sa ieng ter ter sha 
kadiang bad sha kamon kiba iadon ryngkat ki khi'i ki kpa, ki 
hymmen ki para, nangta bud sa ki bakhraw bad amgut ki Dhulia 
Rangbah, uwei naba sdang lane na khmat bad uwei haba kut. 
Baroh ki ia bat ter ter na ki syngkai lane na ka jaiii panpoh. Ki 
Dhulia pat ki bat la u symphiah bad ki ia kaweh, nangta ki ia 
shad tawiar sawdong ka dpei lai sien laiwat. 

Ynda ki la dep shad ha i'ing, ki sa mih ha phyllaw Duwan. 
Ki syiem kynthei ryngkat bad ki rangbah kiba la ia shad 
lang hapoh i'ing, ki la ia ieng biang kumjuh kumba ki ia 
ieng hapoh i'ing. Hangne ki dhulia ki shong hapdeng ki tern 
hi kumjuh da ka Singkythei, ki nongshad ki shad biang 
kumjuh kumba ki shad hapoh i'ing, tangba ki shad tawiar 
sawdong ia ki dhulia. Hangne habar ia ki syiem kynthei ki 
da pynda shatri. la kane ka shad ki khot ka Shad Nohkjat, 

namar ba dei ka rukom ban shad shuwa ne pynnoh kjat 
shuwa ki syiem shuwa ban shad ki paitbah ki khun ki hajar. 
Ka syiem samla ka ban shimti ia ka jinglong syiemsad kadei 
ban shad ha kane ka shad Nohkjat. 

Ynda la dep ka shad Nohkjat, sa shad sa ki paitbah kynthei 
bad shynrang kiba da wan khnang na kylleng ban ia shad. Ki 
nongshad ki da riam shad da ki jingriam kiba kotdor. Ki kynthei 
ki pien da ka khor, ki sem da ki dhara stem, ki phong ki sopti 
kti mokmor, ki deng da ka pansngiat rupa, bad ka lasubon ba la 
teh lyngkat bad ki syntiew Jain ba bun rong, u sai khyllong 
rupa, ha lyndang ki deng u shan ryndang ne konopad ksiar, ha 
shkor ki deng ki lyngkymeng ne ki ‘siarshah kiba ngi Ju ong 
ruh ki ‘siar kynthei, ha ksang kti ki tad Qopeng rupa, ha kti ki 
mahu rupa bad ki syngkha ksiar, ha shadem lai wat ki kpieng, 
ki kynjri ksiar bad u kynjri tabah, ha ki shympriah kti de ki sati 
ksiar bad ki shad hapdeng lympung. Ki shynrang pat ki la riam 
bad phong da ki jym-phong kiba la suh pynitynnad da ki syntiew 
ba bun rong bad ki dur khla ne syiar, ia ka jaifispong khor ha 
ka khlieh bad u thuia, ka boh-khaila dhara, ha ki shkor ki deng 
ki siarshrong, ha lyndang u shaniyndang ne shandang, ha ksang 
kti ki deng ki tad tyrpeng rupa, ha syngkai halor ka Jain teh 
syngkai u kynjri syngioii rupa, ki kieng ka tyngkap rupa shadien 
ha kaba la sieh lai tylli ki khnam rupa, ki sner u lynfliaw bad 
teh bad u tdong, ha shadem ki kieng kynjri tabah rupa bad 
shiwat u kpieng, ki bat u symphiah ha ka kti kamon ki ia kaweh 
bad ia shad sawdong ia ki kynthei ki da ia kynhoi de hateng 
hateng. Kumne ki ia shad baroh shisngi haduh janmiet 
nohphaisngi. 

Ka Syiemsad pat ka la nang pynkhreh lupa ha fingsad ia ki 
tiar kfiia kumne : — Khadwei tylli ki pliang ‘nonglieh bad kawei 

kapliang rupa, khadwei tyili ki luta ‘nonglieh bad uwei u tuta 
rupa, khadar tylli ki lakait, khadar tylli ki sla dieng sning, khadar 
sla ki tympew, khadar tylli ki san kyntien kwai lane hynriew 
phew kyntien kwai, khyndiat u purew, khyndiat u rynsi, 
khyndiat u khaw bad ka jyndem, khadar tylli ki klong iad-um. 
Ha ki khadar tylli ki pliang ba la pynkhreh haneng la buh ia 
kine ki jingdah jingdong. La pynkhreh ruh khadar tylli ki 
syiar — hynhiew tylli ki syiar shynrang bad san tylli ki syiar 
kynthei. Ynda la noh ka sngi, ki Mawlieh bad Mawshai ki wan 
ai nguh ia ka Syiemsad da u kwai, u tympew, u prah, u shang, 
u sying bad kiwei kiwei de ki kynja jingthung kiba mih na ka 
kh)mdew, kumba ju dei ka rukom. la kane ki khot ka Ai Bhet. 
Ka Syiemsad ynda ka la pdiang ia u Bhet ka sa ai shi klong ka 
iad-um ha u Lyngdoh Mawshai bad u sa suit ha u Suidnia 
Longsyiem uba seng ia ka niam ka rukom ban nang bha u bhet 
ban nang bha u symbai u lymai, ki khun ki hajai* ha ka Hima. 
U suit baroh shi klong. Ia u Lyngdoh Mawlieh ruh ki ai shi 
klong ka iad-um bad u suit kumjuh. Nangta ki sa ia risa bhet 
khyndai sien khyndai wat. Tang dep, ki dhulia ki sa ai iad-um 
ia u Mawlieh bad ia u Mawshai ban iadih. Ynda ki la ia lah dih 
ki sa iapra. 

Ynda la dep kane, ka la dei ka por ban kfiia. Ki pynwai noh 
ka Shad Kynthei bad ki briew syiem de ki la nang pynkhreh ha 
Duwan ha khmat ka lingsad khadar lynnong ka dewsaw bad ki 
lyntang ban shong ki nongknia. Ki nongkftia pat ki la ia don 
bad shong ha Shlur ban pdiang ia ki jingdah jingdong bad ki 
tiar khia na ka Syiemsad. Ki briew syiem ki la p3mkhreh ruh 
uwei u shang bad ka um shi dabor hajan ki non^kiiia. Ki 
nongkfiia ha ka por ba ki pdiang ia ki jingdah jingdong bad ha 
ka por ba ki kfiia kim bit ^ don duma ne dumasla ha ka met. 

kumta shuwa ba kin shong ban pdiang ia ki tiar kfiia ki la dei 
ban buh noh shanid ha utei u shang uba la pynap, ia ki pla 
duma pla dumasla bad thet la ki kti de ha katei lui dabor. Nangta 
ki nongkfiia ki sa ia shong kumne kat kum kanikom ban pdiang 
ia ki tiar kfiia - u Sohblei u shong hapdeng bad phai khmat 
shaphang shatei, san ngut ki nongkhia ki shong sha kamon bad 
san ngut pat sha kadiang. Baroh ki don khadwei ngut ki 
nongkhia kynthup ia u Sohblei. Ka Syiemsad haba ka ai ia ki 
tiar khia ka da batai ia kaei bad ia uei ba dei ban khia. Ka 
sdang ban sam nyngkong na u Sohblei, ka ai ha u ia ka pliang 
rupa bad ia u luta rupa na ka bynta ban kfiia ha u Blei Shillong 
bad kawei ka pliang nonglieh bad u luta nonglieh ban kfiia ha 
ka Blei Longsyiem. Kumta u Sohblei Rumnong u shim arbynta 
na ki 12 sla namar kata don tang 1 1 ngut ki nongkfiia. 

Nangta ka sa sam shuwa ter ter ia ki tiar kfiia ha ki nongkfiia 
kiba shong shaphang mihngi kata kiba shong shaphang kamon 
jong u Sohblei hadien ka sa sam sa ia kiba shong shaphang 
sepngi. Ki nongkfiia kiba shong shaphang mihngi hajan u Blei 
Shillong ki long : — ( 1 ) u Phan Kynthei (2) u i*han Shynrang 

(3) ka Lei Duwan (4) ka Syiem Sngi (5) Ka Blei Synshar. Kiba 
shong shaphang sepngi hajan ka Blei Lon^yiem pat ki long 
(1 ) u Biskorom (2) ka Phan Syiar Shillong ( 3 ) u Naram Shillong 

(4) u Morshan (5) u Diengiei. U Sohblei Mawroh u kfiia ia ka 
Lei Duwan bad ki khyndai sla kiba tarn ki nongkfiia ki bit ban 
kfiia ia uno uno ne kano kano ka jingkfiia. Ka Syiemsad haba 
ka ai ia ki tiar kfiia, ka ai shuwa ia ka pliang ba la buh ia ki 
jingdah jingdong baroh, nangta ka sa ai sa ki luta hadien ka sa 
ai sa ki syiar. Ia u nongkfiia uba dei ban kfiia ia u blei shynrang 
ka ai da ka pliang shynrang, u luta shynrang bad u syiar 
shynrang, uba dei ban kfiia ia ka blei kynthei ka ai da ka pliang 

kynthei, u luta kynthei bad ka syiar kynthei. la kanc ka kfiia ki 
khot ka Khadar Sla, ki hynriew sla kiba shaphang milingi kidei 
ki blei ki syicm bad ki san sla kiba shaphang sepngi ki dei ki 
phan ki kyrpad, ki ryngkew ki basa jong ki bakhraw. U 
Biskorom u phan u kyrpad jong ki nongthaw nar nongthaw 
wait. Ka phan Syiar Shillong kadci ka phan ka kyrpad jong ki 
Rumnong, u Naram Shillong udei u phan u kyrpad jong ki jaid 
Rynjah bad kiwei kiwei, u Morshan u dei u phan u kyrpad ki 
Nongkseh bad ki Nengnong, u Dieiigiei pat u dei u phan u 
kyrpad u ryngkew u basa ki San Shnong Shiliangum. Uwei pa 
uwei u nongkfiia u don uwei u nongiarap ban pynrah syiar 
hynrei u Suhblei u don arngut ki nongiarap, bad tang u Sohblei 
u riam da ka jymphongshad, u boh-khaila da ka dhaia, u deng 
kpieng, u deng ki siar shrong. Ynda ka Syiemsad ka la dep 
sam ia ki tiar khia, ki dhulia ki tern ka Ksing-Lynti na Shlur 
bad ki inih sha Tyngkong, bud sa u Sohblei bad sa bud shuwa 
sa ki nongkfiia ter ter kiba shaphang mihngi sa bud hadien sa 
kiba shaphang sepngi, sa bud sa ki bakhraw ki basan, ki ia mih 
beit ha Duwan. Ki nongkfiia ki shong shaphang shathie ka 
lympung bad ki phai khmat shaphang shatei, ki ia shong ha 
la ki jaka kumba ki la ia shong hapoh lingsad ha ka por ba ki 
pdiang ia ki jingdah jingdong ki tiar kfiia baroh na ka 
Syiemsad. Ki ia shong ha kane ka rukom kumba la pyni ha ka 
sla kaba 3 1 : — 



Sohblei Mawrol 

Hangta uwei pa uwei u nongkHia u shna ia ka jong ka jong 
ka duwan khyndew da ka dewsaw ba la pynkhreh ha khmat 
jong u, ki slang la ka jong ka jong ka sla kait ha trai ka duwan, 
ki pynieng la u jong u jong u klong halor ka duwan dewsaw, 
halor lakait ki buh san sla u tympew, halor u tympew san kyntien 
kwai bad kawei ka sla dieng-sning, shaphang kamon ki pynieng 
la la u luta um bad ki buh sa ka pliang ha kaba ia don u khaw, 
u lynsi, u purew bad ka jyndem. Ynda ki la dep ka jingpynkhreh 
baroh, uwei- pa uwei u nongkhia u bat ia la ki jong ki syiar 
kynthei ne shynrang, kat kumba kidei ban khia ha u ne ka blei 
ha u ne ka phan. 

Khia njoigkong u Sohblei marwei ha u Biei Shillong. Ynda 
u la synreit um bad ber khaw ber rynsi, ber purew ha ka duwan 
bad ha u syiar u pynnguh pyndem ia u syiar ha khmat ka duwan 
u sa kren : — 

Ko Blei Shillong 

Kane, ho. nga la leng ia ka nant ka jong phi 
Da u syiar, kumba buh u Longkhti Longkong 
Ban ieng ban bha ban miat 
Ka Longsyiem ka Mansyiem, ka hima ka sima, 

U BaUiraw u Basan, u khun u hajar 

Ba nga ieng ia ka nam ka Jong phi, Shi sien shi snem 

Ban beit u sni u snah, ka lynti ka duwar, u Ur u lab. 

(U noh rynsi halor u syiar). 

Katta la ieng ka khein ba phin pynbha pynmiat. 

Nangta u pynsum u pynsleh ia u syiar, u khyllie lyndang ia 
ka khlieh u syiar, u ot ia u na ka ryndang bad u pynjaw ia ka 
snam halor ka duwan, u da ong artad ‘snam syiar’. Hadien 
kata u sei ia u rwieng, u pynthiah ia u ha ka sla kti kadiang bad 
u khmih u bishar ia ki dak ki shin u kren artad kumne ; — 

Te wei la suk la ‘diangti maphi u Blei 

Namar kata ka lynti 

Haw da kren tymmen kren san, 

Wat sarong wat lamler, wat shet wat phon, 
loh bein kaba shai kaba shit 
loh beih ka bneng ka khyndew 
leng rangbah u briew joit, 

Suk me u blei lyngngai. 

Haba u shem ba la bha, u suit iad um ha u briew ha u blei 
u da ong artad “Weng ka dak ka shin baroh mo”, bad u 
pynthiah ia u nvieng ha ka duwan. Nangta u sa noh ia ki sner, 
ia u dkhot u lamjew kumba ju don ka rukom haior ka duwan. 
Yada u la dep u sa kiiia sa ia ka Blei Longsyiem. Ha kane ka 
por ki shiphew ngut ki nongkflia ruh ki ia khia ryngkat bad u, 
ha ka juh hi ka rukom ia la ki syiar kumba ki la shimti ban 
khia, ha la ki jong ki duwan, ki khot kyrteng ia la u Jong ne 
ka jong u blei ne ka blei bad la u jong u/ka phan u/ka kyrpad 
ba ki khia, ki kren kumne : — 

Ko (u/ka blei/ u/ka Phan kumba kidei ban khot kyrteng) 

Kane ho, nga la ieng ka nguh ka dem, 

la ka nam ka jong phi, da u/ka syiar 

Kumba la buh u Longkhii Longkong 

Ban ieng ban bha ka Longsyiem Mansyiem, ka hima ka sima, 

U Bakhraw u Bason, u khun u hajar, 

Ba nga ieng mynta ia ka nam ka jong phi. shisien shi snem, 
Katta keih ba phin nang pynbha pynmiat 
To weng keih ka thoh ka tar 
To kdup u ble) u briew 

Ki bet khaw bad ka jyndem khyndiat hator u/ka syiar. ki sa 

ot ia u/ka syiar bad khmih ia u rwieng, ki sa suit sa ka iadum na 
u klong. 

Ynda la dep kaiic ki briew syiem ki sa wan ai ha ki nongkhia 
sa ia ki khadar tylli ki langsla. la kiba knia ia ka blei kynthci ki 
ai da ka blang kynthei bad ia kiba knia ia ki blei shynrang bad 
ki phan ki kyrpad shynrang ki ai da ki blang shynrang. la u 
blang ruh u knia nyngkong u Sohblei ha u Blei Shillong, kumjuh 
kumba knia ia u ‘iarsla. Ynda u la synreit um bad u la ber 
khaw ber kpu ber rynsi ha ka duwan bad u blang, u pynnguh 
pyndem kumjuh kumba u leh ia u syiar ha khniat ka duwan 
bad u sa ong 

Ko Blei lihillonn, 

Kane ho, nga la leng la ka nam ka jong phi 

Da u hlang, kumba ju huh u Longkmi Longkong 

Ban leng ban bha ban miat 

Ka Longsyiem Mansyiem, ka hima sima 

U Bakhraw u Ba^an, u khiin u hajur 

Ba nga leng ia ka nam ka jong phi shisien shisnem 

Ban heit u sni u ^nah, ka lynti ka dnwar, u Ur u lab 

U sa bet u kpu u rynsi halor khlieh u hlang. Ynda u la dep 
u sd kfiia .sa ia ka Blei Longsyiem, baroh ki shiphew ngut ki 
nongkflia ruh ki ia kfiia ryngkat bad u ha kajuh ka rukom ha la 
ka/u blei ne u/ka phan ka kyrpad kat kumba ki ia shimti bad ki 
duwai ki kyrpad kumne : — 

Ko (u/ka blei ne u/ka Phan, kat kumba kideiben Idiot kyrteng) 
Kane ho nga ieng ia ka nam ka jong phi 
Da u/ka blang 

Kumba la buh u LottgkfU'i u Longkong 
Ban ieng ban bha ban miat 

Ka Longsyiem ka Mansyiem, ka hima ka sima 

U Bakhraw u Basan, u khun u hajar 

Nga ieng mynta ia ka nam jong phi shisien shisnem 

Ban heit ka lynti ka diiwan u Ur u lah 

Ki sa bet u kpu u rynsi halor klilieh ki blang bad ki ong 
artad : — 

Katta keih ia ieng ka khein ka kyrpad 

Ba phin nung ui ka jmghhajingruiat 

Ynda ki la dep knia kumne ia baroh ki langsla u Syiem 
Rangbah u ieng naba shong u shim ia ka wait bad u nguh ia ka 
sla knia u Blei Shillong laisien bad u sa pom ia ki langsla baroh. 
Lada um pom hi u aiti ia ka wait ha u Syiem Khynnah ba un 
pom. Katba u nanglah pom, uba bat ia u blang u ia leit ai ia ka 
khlieh ha u nongkhia bad u nongkhia u pynjaw ia ka snam ha 
la ka duwan bad u sa buh ia ka khlieh shaphang kadiang ha la 
ka jong ka jong ka duwan. Hamar ba pom ia uwei pa uwei u 
langsla ruh ki da siat suloi. Lada jia ba ym lah pyndkut ia ka 
khlieh tang shi wait, ym dei shuh ban pom sa shi wait, hynrei 
dei ban shu ot pyndkut da ka juh ka wait. Hangta ki sa puid ia 
ki langsla, ki peit shuwa ia u tor, ki klimih ki bishar ia u dohnud 
bad ki sa shim ia ki khyndai dkhot bad ki sa noh dkhot ha la ki 
jong ki jong ki duwan ha ki san kyrteng, ki sdang shuwa ha la 
u jong u jong u ne ka blei ba ki la shimti ban knia ki sa pynbud 
kumne : — 

1) U Saidni Longsyiem 

2) UKpauKha 

3) U Bakhraw u Basan 

4) U Shakri Shakor 

Ki sa pynkut ia ka kfiia da ka suit ka shor da ka urn na u 
luta ha ki san kyrteng. Ynda ki la dep pom ia ki langsla ki sa 
pom sa ia ki lang paidbah. la ki langpaidbah iah ban pom kino 
kino ki jait Bakhraw bad ki paitbah ruh ki lah ban pom. la 
baroh ki blang paidbah ki buh shi jaka ha Duwan. Ynda ki la 
dep pom lut ia ki blang baroh, ki dhulia ki sa tern ka Sing 
Mastieh bad ki ia shad mastieh ha Lympung kumne ; — 

1 ) U Sohblei bad u Dhulia 

2) Ki nongbud para nongbud 

3) U Syiem Rangbah bad uno uno u Bakhraw 

4) Ki nongbud para nongbud. 

Ynda ki la dep shad baroh, ki paid bah ryngkat ki briew 
syiem ka sa ia ieng baroh arliang ia ki langpaidbah nangta ki 
dhulia ki ia tbeh sa ki kseh baroh arliang bad ki sa tern ka Sing 
Risa. U paidbah u ia kynhoi u ia risa khyndai sien khyndai 
wat. la kane ki khot ka Risa Blang. Ha ka Risa Blang ruh ki 
tern tang artylli ki ksing. U Sohblei bad ki nongkflia kim bit 
ban ieng na la ki jaka ba ki shong ban ieh ia la ki sla khia kat 
bym pat dep ka Risa Blang. U Sohblei u ieng tang ha ka por ba 
u dei ban shad mastieh. Ynda ki la dep, ki nongkhia ki sa buh 
ia ka khlieh blang, ia ka syiar ha la ka Jong ka Jong ka pliang 
bad ia ki lai narsuh ki dkhot kiba tarn na u dkliot (1) u Blei 
Shillong (2) U Phan Kynthei (3) U Phan Shynrang, ki sa ia leit 
rung shapoh Ifingsad. Ki ia iaid ter ter kumba ki ia mih shabar 
ryngkat bad la ki tiar kfiia baroh, bad ki sa ia aiti ha ka 
Syiemsad,. Ynda ka Syiemsad ka la shim ia ki 1 2 sla baroh ki 
saiapfa. 

Hadien kata ki sa ia pynkhuid bha ia ki dkhot baroh lai 
narsuh ki sa thang. Nangta ka Syiemsad ka sa ai shuwa ha u 

Sohbiei ia ka pliang rupa bad ia u narsuh u 9 dkhot uba tam na 
u dkhot im u Blei Shillong, u ot khyndiat khyndiat u buh hi S 
lynnong kumba u la ot ia ki dkhot habar. Ynda u la dep u ai 
noh ia ka pliang rupa ha ka Syiemsad, ka sa ai sa ka pliang 
nonglieh ia u dkhot u Phan Kynthei, hadien ka sa ai sa kawei 
ka pliang nonglieh ia u dkhot u Phan Shynrang. Ka Syiemsad 
ka sa ai biang ia ka pliang rupa, ka buh u klong bad ka urn de 
ha u luta rupa. Nangta u Sohbiei u sa leit ban noh dkhot ha 
shah-ksew kumba u noh habar kumne: — 

1 . 1)9 dkhot ha u Blei Shillong. 

2) 9 dkhot ha u Saidni Longsyiem. 

3) 9 dkhot ha u Kpa u Kha. 

4) 9 dkhot ha u Bakhraw u Basan. 

5) 9 dkhot ha u Shakri Shakor. 

2. 1)9 dkhot ha u Phan Kynthei. 

2) 9 dkhot ha u Saidni Longsyiem. 

3) 9 dkhot ha u Kpa LI Kha. 

4 ) 9 dkhot ha u Bakhraw U Basan. 

5) 9 dkhot ha u Shakri Shakor. 

3. 1) 9 dkhot ha u Phan Shynrang. 

2) 9 dkhot ha u Saidni Longsyiem. 

3) 9 dkhot ha u Kpa U Kha. 

4) 9 dkhot ha u Bakhraw u Basan. 

5) 9 dkhot ha u Shakri Shakor. 

Nangta u sa suit sa shor ha kitei hi ki juh kumba u noh. Ha 
kane ka miet ym don jingleh niam shuh. 

la ki langsla baroh 1 2 tylli ba ki kfiia bad ia ki S tylli ki 
lang synran tang u Syiem Rangbah bad ki syiem khynntdi ki 

bit ban pom. la ka dob ki iarsia, ki langsla bad ka dob ki 
langsynran barob ki sab ba Ting syiem hynrei ia ka dob ki lang 
paidbab ki iob ki kito ki trai kiba wan ai. 

Na ki langsynran namar ki bym leit ba ka jingkflia, ki sam 
kumne kat kpmba dei ka rukom:- uwei la ai ban bam ki paidbab 
bad ia uta ki ong u Lang Soi Lynti, uwei ban bam ki shakri 
syiem ia uta ki kbot u Lang Sarkbrum bad u wei ia ki dhulia. 

Ki Mawlieb ki Mawshai mb ki ju ai blang ia ki dhulia ba 
kin bam kumba ju dei ka mkom. Ki lang paidbab kim leit ha 
ka Niam namar kata ki shu pom kbiem da kbia ia ki. Ka long 
ka Jingpyni ia ka jingiadei hapdeng ka shnong bad ka raid, ka 
raid bad u Syiem, ba ki wan ai khnang ban pynphuh ban 
pynphieng ban ai nguh ia ka Niam kaba la seng ha ryngkat u 
khun u hajar u bakhraw u basan. 

KASNGI KABASAN 

iEW NONGKREM 

H a kane ka sngi, ynda la noh phai sngi ki dhulia ki leit 
ha ka Syiemsad bad ka ai ha uwei na ki Rangbah Dhulia 
shi shong u sbai ba ki khot u Bai Duhim. U Bai Duhim ka mut 
ka jingduwai ban bha ka longsyiem mansyiem ban roi ka spah 
ka hajar, ban ioh ka shait ka khlain, ban ia bha ka rep ka riang, 
ban bha ka khai'i ka pateng, ban heh ka iew ka dwar bad ban 
bha ban roi ki khun ki hajar ba kin ai u synfiiang u bynhei ha 
ka Niam shisien shi snem. Hadien kata ki dhulia ki sdang ban 
tern na Shlur ia ka Singmih kaba ki khot ka Sing Lynti, ki ia 
tern arted lynti ki iaid na Duwan bad ki ia leit sha ‘ling dhulia. 
Ynda ki la poi ha ii'ng ki tern ia ka Sing Suit. Ynda ki la dep, 
uwei na ki Rangbah Dhulia u shim ia u shang. Bai Duhim, u 
kynruh bad duwai 

"Ko Blei ! kumba la huh la seng Maphi 

la ka Longsyiem Mansyiem, ia ka Niam ka rukom, 

Ban nang khraw u blang u bhet, 

Ka spah ka hajar 

Ha ka nam u Saidni Longsyiem, 

Uba la seng ia ka niam ka rukom 

Ha ryngkat ki Bakhraw ki Batri, ki khun ki hajar, 

Kumta to nang kyrkhu, to ncmg kyrdoh. 

To nmgpymdap, to nang pynbiang, Maphi. ” 

Ynda ula dep ki sa ia bam jadoh bad ki bakhraw ba k shet 
da ka ddi u Lang Dhulia. Haba ki la ia dep bam dep dih ki sa ia 
tem ia ka Sing Rlsa 9 sien. Nangta ki sa pdiang sa ia u Bhet na 
ki Mawlieh Mawshai (ki dei ki kynja jingthung jingtep, batoh 

kt jaid symbai ki khot u Bhet) ki ai da u kwai u tympew. Nangta 
joida ki la dep ki sa ia leit ha Ting u Sohblei. Hangne ruh ki ia 
bam jadoh blang ba iaai ki syiem ia u Sohblei bad ki iadih iad- 
um de. Ynda ki la ia dep bam u Sohblei u shim ia u Bhet na ki 
Mawlieh Mawshai, ki dhulia ki sa ia tern ka Sing Risa Rit, ki 
sa ia kynhoi ia risa tang lai sien. Ynda la dep, ki dhulia ki sa ia 
wan noh sha ia ling bad ki sa ia ai kyndang na la u lang-sla ba 
ai ki syiem, ia ki bakhraw kumne. 

1) Shi kyndang ia u Nongkseh. 

2) Shi kyndang ia u Nongumlong. 

3) Shi kyndang ia u Mawshai. 

4) Shi kyndang ia u Mawlieh. 

5) Shi kyndang ia u Nongbri. 

6) Shi kyndang ia u Lawai. 

7) Shi kyndang ia u Nongkynrih. 

Haba ong shi kyndang kata ka long 5 thri ka doh — shi thri 
ka long 5 dkhot ka doh, namar kata shi kyndang ka long 25 
dkhot ka doh. Ynda ki la dep sam ia ki hynhiew kyndang ki 
dhulia ki sa ia leit phai sha lingsad, ki ia tern hi da ka Sing Mih 
ki ia wan ruh na ka juh ka lynti kaba ki laid ha ka por ba ki leit 
sha i'ing dhulia. Ynda haba ki la poi ha lingsad ki pynphai noh 
ia u Bai Duhim ha ka Syiem-sad bad ka Syiem-sad pat ka sa ai 
saw tyngka mar mar shi tyngka ia ki sawngut ki Rangbah Dhulia 
kat kum ba dei ka rukom ka Niam. Hadien kane jmda ia sdang 
dum ki wan rah hajan shahksew uwei u snlang uba heh uba 
iong tlem, uba la teh bad kti bad kjat bad ki pynthiah ia u 
hangta, ka khlieh shaphang shatei, ki kjat shaphang sepngi, ka 
met shaphang mihngi bad ka tympha kadiang sha Jrong. Hangta 
ki loit lut ia ki jingteh baroh na u siang bad ki shu ban ia u da 
u dieng na ryndang bad ki shu bat ia ki kjat. Nangta ka Syiem- 

sad ka sa ai ha u Sohblei ia u luta um bad u khaw ha ka 
pliang, u leit lyngkat u Syiem ki bakhraw ki batri sha ka 
shahksew ka ban tnih sha Tyngkong ban kffia ia u Niang Saidni 
Longsyiem. Hangne u Sohblei u sa duwai u sa kyrpad ia u 
Saidni Longsyiem. U Siadni Longsyiem u dei Syiem Rangbah 
uba nyngkong eh ha ka hima Shillong. U Sohblei la duwai 
kumne : — 

“Kur-r-r 

Ko Saidni Longsyiem 

Ka ba seng ia ka Niam ka Rukom jong ka Hima ka Sima 
To nangpynbha to nang pynroi 
la ka Lyngsyiem Mansyiem 
la ka Hima Sima, 

U Bakhraw u Bason, ia u khun u hajar, 
la ka spah ka phew 

Ynda u ia dep duwai u Sohblei u sa bet u khaw na met sha 
khlieh u sniang lai sien lai wat, u sa theh ka um na u luta nih 
kumjuh laisien laiwat (Ha kane ka jingkiiia yro don purew, 
rynsi ne iad-um, hynrei tang u khaw bad ka um). Hangta u 
Sohblei Mawroh u sa dung iap ia u sniang na ka tohtit kadiang. 
Ynda haba u sniang u la iap ki sa rah ia u ha Tyngkong ki buh 
halor u shyiliah, hangta uwei na ki bakhraw u sa puid ia u 
sniang u sei ia u dohnud bad ai ha u Syiem bad ka Syiem-sad 
ba kin ia peit ia ka dak ka shin ia ka lynti ka dwar kaba don ha 
ii dohnud. Hadien kata ki sa shim ia u dkhot 9 dkhot ki suh ha 
u nar suh, ki sa sait khuid bad ki sa thang. U Sohblei u shong 
hanid dpei, nangta ka Syiem>sad ka sa ai u dkhot uba la suh ha 
u nar suh ka buh ha ka pliang, bad u sa shim dkhot na u narsuh 
u buh ha ka pliang san lynnong. Ynda u la dep u sa ai ndi ha 

ka Syiem-sad ia uba tarn. Hadien kata ka Syiem-sad ka ai ha u 
Sohblei ia ka pliang nonglieh u klong bad ka um shi iuta. U sa 
leit noh dkhot ha shahksew kumne: — 

1) 9 dkhot ha u Saidni Longsyiem. 

2) 9 dkhot ha u Longbteng. 

3) 9 dkhot ha u Kha U Man (Kpa) 

4) 9 dkhot ha ii Bakhraw Batri 

5) 9 dkhot ha u Mraw U Dkhar (Shakri Shakor). 

Ynda ki la dep noh dkhot u Sohblei u leit ai noh ia ka 
pliang, u klong bad u luta ha ka Syiem-sad. Hangta ki sa ia 
bam ia ki doh dkhot kiba tarn na kaba noh dkhot. 

Mynmiet ynda ki la dep pynkhuid ia u sniang ha phyllaw 
lingsad shaphang mihngi, ki sa wan rah ia u sniang na Tyngkong 
ki wan buh ha lingbah bad buh halor u shylliah. Ki pyndem 
pyllup ka khlieh shaphang mihngi, ka met shalor, ki kjat shapoh. 
Hangta sa wan uwei na ki Rangbah Dhulia u sa khup ia u 
sniang na ka tabla kti kadiang shi khup (saw shympriah kti) na 
khap tohtit, u da ot ban buh dak, u sa khup sa arkhup narum u 
da ot bad buh dak biang. Ynda u la dep ki sa ot pat kiba ot. 
Kata ka shikhup bad ka tabla shaphang kadiang ka jong u 
dhulia, kata kaba ar khup, ka khlieh bad ka tdong ka sah ha 
fing-^em bad kaba tarn ki sa suh kyndangban sam laid Lyngdoh 
bad ki Basan. Ia ki kyndang ki suh hakane ka rukom : — 

4 dkhot ka doh shithri 5 thri, ki khynwait lang ka long shi 
kyndang. la ki dohjem, ka snam, doh khlein, doh snier, ki sa 
shet jadoh ban bam u Syiem Rangbah, ka Syiem-sad, ki syiem 
kynihei bad shynrang, ki bakhraw bad ki dhulia. la kane ki 
ong ka Jadoh Doibar Sla. 

Nangta ynda la jandap shiteng synffia ki dhulia ki ia mih 

ha Tyngkong, ki tern ia ki skit Sing-Niam baroh naduh kaba 
sdang haduh kaba kut. Nangta ki briew syiem ki sa sam 
dohblang langsla bad ka dohsniang, u Niang Suidnia 
Longsyiem, ki ai shuwa ia u Syiem ha ka pliang, sa ia ki syiem 
khynnah nangta ter ter ia u Sohblei, ia u Sohblei Mawroh bad 
ia ki Bakhraw Batri. la ki paidbah ki rah ha ki prah artylli bad 
ki da don ki nongba kseh ia ki nongsam. Ki sam kumne laisien 
iaiwat. Ynda ki la iaiah bam doh, kiba kwah ki ia dih iadum. 
Haba ki la iaiah bam lah dih baroh, u Syiem Rangbah u sam 
waidong ia ki Rangbah Ohulia na ka dabia rupa, u ai ia ki 
baroh sawngut mar san san kyntien. Nangta uwei na ki briew 
syiem u sa pyrta jam, u sdang na Tyngkong u sa iaid baroh ka 
wei Ting, u sa mih sha phyllaw Ifingsad. 

U pyrta kumne : — 

“Peit keifi 

Ba yn nym don uba thiah ba dent 
Bayn nym don uba kren 
Bayn nym don uba jyrhoh 
Bayn nym don uba wan, 

Bayn nym don uba leit, 

Ba ym bit shuh ban ia kren 
Ban ia khih ban ia win, 

Phi dei keih ban ia sngap jar. 

Ban leh khnang ia kaba la adong ka long ka ba sang. " 

U la pyrta kumne lai sien Iaiwat, nangta ka sa sdang ka 
Dorbar Sla. Baroh ki ia sngap Jar kumba ki ia duwai ia kyrpad 
lang ha lade-lade. 

U Syiem Rangbah u loit ka jaifispong, u dem khdhsiew 
halor ka palong u phai khmat shaphang shatei bad u duwai 
jam ha u Blei Trai Kynrad u Nongbuh u Nongthaw kumne. 

"A Blei Trcu Kynrad, shi hajar nguh, 

Ba ha khlieh tarn eh, Trai Nongbuh Nonghukum 
la ka jinglong briew ha kane ka pyrthei, 

Hapoh ka bneng halor ka khyndew 

Phi lajeidMaphi kaJaidSyiem napdengkajinglongbriew 

Ha la ka khet synshar ha la ka pud hapdeng ka Hima. 

Phi la buh la hukum Maphi ka niam ka rukom, 
Kanguhkademhakanamkakyrteng 
Ka Jong Phi shisien shisnen. 

Nga ai nguh namar ka long kynthei, ka long shynrang, 

Ka bor nongri ka bor nongsharai, 

Hapdeng ka long] aid ka long syiem 
Ba kan neh ka long bteng. 

A Blei Trai Kynrad shi hajar nguh. 

Kumba nga la long u Syiem, 

Uba long u khti Jong ka Jaid Syiem 
Ha la ka Hima ha la ka jing-synshar, 

Nga bud ia kaba don naduh ki barim ki Longshuwa. 

Nga pynlong ka Jingainguh 

Ha ka l^teng ka burom ba khraw tarn eh Jong Phi, 

Ha kane ka miet mynta shi sien shisnem. 

Nga la pyndep ia ka Jingainguh 

la ka niam ka rukom 

Ha ka nam ba khraw Jong Phi. 

Kumta nga la iathuh ha ka kyrteng u Saidni Longsyiem 
U ba seng ia ka niam. 

To aibor to kyrkhu Maphi 

Bthah sneng maphi 

Ban bimgka bishea- ka khadea 

Ha ryngkat ki Bakhraw ki Bason 
Ban suk u khun u hajar, 

Hapdeng ki kynthei hapdeng ki shynrang. 

To pyndap to pynsuk to pyntngen Maphi 
Naduh ka Jaid Syiem haduh ki khm ki hajar, 

Ban bha u symbai kba ryngkat ki laiphew symbai 
Ban nang khraw u blang u bhet. 

Ka khrong ka pynshok, ka dor ka asir. 

Ban nangkhraw ka iiew ka hat. 

To pyndap da ka Jinghun da ka Jingtngen 
Hapdeng ki syiem l^mthei ki syiem shynrang, 

Hapdeng ki bakhraw ki basan 
Hapdeng ki ki khm ki hajar 
Shityllup ka Hima. 

A Blei Trai Kynrad shihajar nguh, 

Nga nguh nga dem khrup hapoh ki slajat jong Phi. ” 

Ynda lah u Syiem uno uno u riew tymmen na ka jaid 
Bakhraw, u loit la ka Jain spong u dem khohsiew halor u shylliah 
u phai khmat shaphang shatei bad u duwai ha u Blei Trai Kynrad 
Nongbuh Nongthaw, u duwai kumne : — 

“A Blei Trai Kynrad shi hajar nguh. 

Ba ha khlieh tarn eh trai nonghukum ia ka jinglongbriew 
Ha kane ka pyrthei hapoh ka bneng halor ka khyruiew. 
Kumba Phi la jied syiem Mcphi napdeng kajinglong briew. 
La long u Syiem u Patsha, la long u Bakhraw u Basan 
La long ka bishar ka khadar ha ka khet u Syiem, 

U ba synshar halor ka Hbm hadpeng ki fynthei ki shynrang 
Hapdeng ki paitbah ki paitbm 
Hapdeng la ka pud ka Hima. 

To nangbthah keih Mcphi to nangsnenghihphi 

Ban biang ka bishar ka khadar u Syiem uba halor jong ngi, 

Bad u Tyntmen u San ban beit ban biang ka jingsynshar 

Naduh u Long Syiem Long Paisha, u Bakhraw u Basan. 

URangbah Raid u Rangbah Shnongpyllun hapdengka Hima 

To aibor to kyrkhu Maphi 

Ban dap da ka jinghun ka jingtngen 

Bcovh pyllun ha ka Hima 

Naduh u Long Syiem u Long Patsha, 

U Bakhraw U Basan, u Rmgbah Raid u Rangbah Shnong, 
Kynthei shynrang, paidbah paidbun 
Pyllun ha ka pud ka Hima, 

Aibor kyrkhu Maphi. 

A Blei TYai Kynrad shi hajar nguh. 

Ba ha khlieh tarn eh, 

Ha kane ka miet mynta shisien shi snem. 

Nga nguh ngon nga dem khrup hapoh ki slajat jong Phi 

Ynda kt ia dep ki jingduwai ki jingkyrpad, ki dhuiia ki sa 
tern ka Sing-Risa. Kiba ia don baroh ki ia ieng bad ki ia kynhoi 
ia risa 9 sien. Nangta ki sa ia rung lut baroh shapoh Shlur. 
Nangta ki dhuiia ki tern ia ka Sing Shad Tyngkoh bad shuwa 
ba kin shad ki nguh ia u Rishot Blei bad ia u Syiem Rangbah 
nangta ki sa ia shad kumne : — 

1) U Sohbiei bad u Dhuiia 

2) U Nongbri bad u Nongkrem. 

3) U Mawlieh bad u Mawshai 

4) U Nongkyririh bad u Lawai. 

5) U Nongkseh bad u Nongumlong. 

6) U Syiem Rangbah bad u Balduaw. 

7) U Syiem Khnnah bad uno uno. 

Ynda la dep ka shad Tyngkoh ki sa iashad sawdong 
sawdong ki paidbah baroh shimiet iashai haduh ban da mih ka 
sngi, ki dhulia ki sa pynwai noh ia ka ksing. Kumta ka shad 
Niam ka Hima shisien shisnem ka la kut. 

Ka Dorbar Sla ka long ka miet kaba khraw bad kaba 
kongsan tarn ha ka Niam. Kumta u Syiem u duwai bad u iathuh 
ha u Blei u Nongbuh u Nongthaw ba la pyndep ia ka niam ka 
nikom baroh. Ha kane ka jingduwai ym ju don jingkfiia 
jingkhriam, ym ju don jing-saidthma saidktien, ki jingduwai u 
Syiem bad u Riewtymmen ki long ki jingainguh bad ki 
jingkyrpad belt ia u Blei u Nongbuh u Nongthaw ban bha ki 
syiem ban bha ki bakhraw ban bha u khun u hajar bad ban bha 
ka Hima. 

Ka Syiem-sad ka long ka nongpynbiang ka nongpynkhreh 
ia ki tiar kfiia baroh kiba dei ha ka niam. 

la ki khadar sla kim ju lah ban pynkylla, hynrei la bat bad 
la pynteh kumba la buh la seng ki Longshuwa 

SNGI lEW MAWLONG 


M ynstep ki briew syietn ki siang shylliah ha Tyngkong 
ban shong u Syiem, ki Bakhraw ki Basan. U Rangbah 
Dhulia u sa khot bad sam ia u kyndang ka doh u Niang Saidni 
Longsyiem kumne: — 

1) Ko Nongbri Ko Nongkrem. 

2) Ko Mawshai Ko Mawiieh. 

3) Ko Nongkynrih Ko Lawai. 

4) Ko Basan Nongkseh ko Basan Nongumlong. 

Ki suh kyndang kumne shithri ka long sawtyili ki dohmet 
bad kawei ka kshong, ki suh kumne S thri ki khyrwait lang ka 
long shikyndang. Ynda ki ia dep sam kyndang ki sa ia pra bad 
ki sa ia leit noh sha ia shnong. 






